text:
- Tíðindi, mentan og ítróttur
Er helviti til? Føroyar eru eitt undantak í Evropa
Umleið triði hvør føroyingur sigur seg trúgva á ein himmal og eitt helviti eftir hetta lívið. Tað staðfestir ein kanning um trúgv og lívsáskoðan, sum Kringvarpið hevur gjørt saman við greiningarfyritøkuni Lóður í sambandi við nýggju sjónvarpsrøðina Gud signi Føroyar. Sí tølini her: https://kvf.fo/greinar/2018/02/22/tridi-hvor-tryr-himmal-og-helviti
Fyri at kunna samanbera við onnur lond er hesin spurningurin umsettur orð fyri orð eftir eini altjóða kanning hjá stóru ensku hagtalsfyritøkuni, Ipsos Mori. 23 lond úr øllum heimspørtum luttóku. Tá Føroyar fer inn í kanningina, sæst, at Føroyar eru millum tey londini í heiminum, har trúgvin á ein himmal og eitt helviti eftir hetta lívið er sterkast.
Um vit bara hyggja at evropeisku londunum í kanningini, sæst, at Føroyar eru ovast á listanum í mun til hendan spurningin.
Greiningarfyritøkan Lóður gjørdi kanningia á sumri í 2017, og 532 tilvildarliga vald fólk ímillum 15 og 75 ár luttóku.
Sí eisini


c: text/html

text:
mikudagur, 27. juni 2007 14.03 - Innland
Føroysk børn lesa ov seint, og hava tí torført við at skilja tað, tey lesa, vísir ein nýggj kanning, sum Náms- og Sálafrøðiliga Ráðgevingin í Eysturoynni hevur gjørt.
Triði hvør næmingur í fyrsta flokki dugir ikki at lesa, og í ørðum flokki er tað fimti hvør næmingur, sum ikki lesur. 561 næmingar í fyrsta, øðrum, triðja og fjórða flokki í syðru helvt av Eysturoynni eru við í kanningini.
Úrslitið av kanningini av børnumum í Eysturoynni samsvarar við úrslitið av eini aðrari kanning, sum Solveig Debess, master í barnabókmentum, gjørdi fyri einum ári síðan, sum staðfesti, at føroysk børn læra seinni at lesa enn børn í hinum Norðanlondunum.

robotstxt: allowed

filter: keep


text:
Sámal Matras Kristiansen, sum er samfelagsfrøðingur og ritstjóri í Námi, heldur, at tey seytjan heimsmálini hjá ST kunnu í fyrstu syftu tykjast fremmand og óviðkomandi.
- Men kava vit niður í rúgvusmiklu undirmálini, sæst, at tað eru nógv øki, har Føroyar mugu standa til svars, heldur Sámal.
- Hóast Føroyar eru eitt sera ríkt land, eru framvegis nógv øki, ið hava fingið lága raðfesting av myndugleikum, granskarum og undirvísingarverkinum, metir Sámal, sum sigur, at dygdin við heimsmálunum er, at tey lýsa upp nakrar samfelagsligar blindvinklar, ið vit eiga at seta meiri fokus á.
- Burðardygd eigur ikki at síggjast sum eitt fagnaðarorð, men sum ein øðrvísi eygleiðingarháttur, ið gevur undirvísingini øðrvísi innlit.
Úr rúgvuni nevnir Sámal umhvørvisvernd, lendisskipanir, endurnýtslu og ferðavinnu.
- Men eisini eru heimsmál, ið nærum eru fullkomiliga rokkin, til dømis at basa avgjørdum fátækadømi. Hóast hetta eru framvegis nøkur undirmál, ið eru svikalig, m.a. viðvíkjandi bústaðar- og fíggingarmøguleikum til øll, sigur Sámal.


text:
Og Guð segði við Móses, EG ERI TAÐ EG ERI: og hann segði, Svá skalt tú siga við børn Ísraels, EG ERI hevur sent meg at tykkum.
( Exodus 3:14 FKJ )
.. í hvørjum eg eri væl toknaður.
Í BYRJANINI var Orðið, og Orðið var hjá Guði, og Orðið var Guð..
( Jóh. 1:1 KJB/FKJ )
.. Og Orðið varð gjørt kjøt, og dvaldist okkara millum ..
( Jóh 1:14a KJB/FKJ )
Tað vil siga, at Guð var í Christi, endursónandi heimin til sín sjálvs, ..
( II. Cor. 5:19 KJB/FKJ )
Og uttan stríðsmál, mikil er loyndardómur gudiligleikans: Guð varð givin til kennar í kjøtinum, ..
( I. Tim. 3:16 KJB/FKJ )
Tí at tað eru tríggir, sum geva frágreiðing í himni, Faðirin, Orðið, og Halgi Andin: og hesir tríggir eru eitt.
( I. Jóh. 5:7 KJB/FKJ )
Og eingin maður hevur stigið upp til himins, uttan hann sum kom niður frá himni, enntá Menniskjusonurin sum er í himni.
( Jóh. 3:13 KJB/FKJ )
… segði Menniskjusonurin, meðan hann var á jørð, t.v.s., at Menniskjusonurin VAR Í HIMNI, samstundis sum hann VAR Á JØRÐ. Hví? Tí hann er Guð, og Guð er allastaðni-nærverandi. Hann er Guð, men tó ikki harvið sagt Guð Faðirin, men Guð Sonurin.
.. royn so og fá HATTA inn í bollan á onkrum ófrelstum fólkakirkjupresti!!!
… og gloym AAAALT um “Jesus only”. Teir kunnu bara venda um frá síni so seeera følsku falslæru!!!. Jesus Christus og Faðirin eru eru EITT (I. Jóh. 5:7),
men teir eru ikki EIN.
Har er grundleggjandi munur á!!!!.
Tí at tað sum lógin ei kundi gera, í at hon var veik gjøgnum kjøtið, Guð, sendandi sín egna Son í líkleikanum av syndigum kjøti, og fyri synd, dómfeldi synd í kjøtinum:
4 At rættvísi lógarinnar mátti verða uppfylt í okkum, sum ganga ikki eftir kjøtinum, men eftir Andanum.
( Róm. 8:3—4 FKJ )


text:
Heilsutrygd hevur søkt eftir 10 kommunulæknum til at manna kommunulæknastørv kring landið, tvey teirra í Suðuroynni.
Tá freistin at søkja var úti á middegi týsdagin 31. juli og komu bara tríggjar umsóknir til tey 10 størvini.
Tvær umsóknir vóru til kommunulæknastørvini í Suðurstreymoyar læknadømi, har søkt varð eftir fýra komunulæknum. Ein umsókn var til kommunulæknastarvið í Sandoynni.
Ongar umsóknir vóru til kommunulæknastørvini í Suðuroynni (tvey størv), í Skálarfjarðar læknadømi (tvey størv), og í Gøtudali (eitt starv).


text:
Tríggjar listaupplatingar í vikuskiftinum/
Eg gleði meg til komandi vikuskifti, sum verður av tí listarliga slagnum við heili tveimum ferniseringum. Fríggjadagin 13.mai klokkan 16 letur framsýning hjá Anker Mortensen upp í Listasavni Føroya og dagin eftir, leygardagin 14.mai klokkan 15 letur Bjarne Werner Sørensen upp framsýning sína Tíðarrúm í Listahøllini á Skipasmiðjuni Mest. Bjarne Werner Sørensen er ein av limunum í Heystframsýningini, sum sostatt hevur framsýnt ofta í Føroyum. Hann er eisini slektaður í Froðba, so hann hevur verið nógv í Føroyum. Seinasta serframsýning hjá Bjarne Werner Sørensen í Føroyum, var í Gallarí Steinprent í 2012. Í 2006 framsýndi hann saman við Tóroddi Poulsen í Norðurlandahúsinum. Herumframt hevur Bjarne verið sera virkin á føroyska myndlistapallinum í 80´unum og 90´unum. Hann hevði tvær serframsýningar og skipaði har afturat fyri tveimum stórum framsýningum við týskum og donskum listafólki í Listasavni Føroya í teimum árunum. Bjarne er hálvur føroyingur og hálvur dani. Í kataloginum til framsýningina Tíðarrúm, greiðir Bjarne frá sambandinum til Føroyar. -Mamma er fødd og uppvaksin í Froðba og flutti eftir kríggið til Danmarkar, har hon hitti pápa, sum júst var útbúgvin verkfrøðingur. Tey bæði ferðaðust síðani kring heimin í sambandi við starvssetanir, fyrst í Føroyum, síðan í Sýria og Libanon. Seinni yvirtók familjan barndómsheimið hjá mammu í Froðba, sum Bjarne í dag eigur lut í og vitjar ofta. Hann hevur gjøgnum uppvøksturin og síðani ferðast fram og aftur millum Føroyar og Danmark óteljandi ferðir og tað er sum um henda rørslan hevur skapað eitt slag av grundleggjandi tvístøðu ella dualiteti í hansara tilverufatan, og sum eisini hevur fingið týdning fyri arbeiðið hansara við myndum. Framsýningin Tíðarrúm er opin frá 14. mai - 29.mai 2016, hvønn dag frá kl 15 - 18.
Um Anker stendur í tíðindaskrivinum, at hann er eitt av týdningarmestu nøvnunum í sínum ættarliði og telist millum tey bestu í føroyskari list. Hansara listabúni er abstraktur og hansara myndir hava ein inntonktan frið og andligan dám í ætt við gomlu ikonmálningarnar. Føroyar eru tó heilt vist til staðar í listini hjá Anker Mortensen. Fyrst og fremst við støðinum í gamlari føroyskari mentan, soleiðis sum tað sæst í heitunum, sum sipa til støð, fólksliga list, barnarímur og sálmasang. Hóast talan ikki er um myndprýðing, verða hesir føroysku partar og hugløg lyft upp í yvirjarðliga heimin, sum myndirnar mana fram. Framsýningin á Listasavninum er afturlítandi og fevnir um verk frá 1995 til 2015.
Undir heitinum “Tey byggja land” letur Sigrun Gunnarsdóttir upp listaframsýning í atelieri sínum á Eiði Hvítusunnudag kl. 15.00. Opið verður hendan dagin til kl. 20.00 og opið verður eisini 2. Hvítusunnudag frá kl. 15.00 til kl. 20.00.
Tað verður borgarstjórin á Eiði, Jógvan í Skorini, sum setur framsýningina, meðan Niels Midjord og Eilin Hansen fara at framføra tulkingar yvir verk hjá Leonard Cohen.
Við íblástri úr føroysku náttúruni, fólkalívinum og ferð hennara í Kina er myndavavið bæði stórt og fjølbroytt.
Sigrun Gunnarsdóttir hevur útbúgving frá Det Kongelige Danske Kunstakademi 1973-80 og hevur sett djúp spor í tann føroyska listaheimin. Sigrun hevur verið víða um við sínari list, og er hon umboðað á mongum listasøvnum. Fyri stuttum luttók hon á listaframsýningum í Kina.
Sigrun Gunnarsdóttir kemur á eitt vegamót mitt í 1990-árunum og endar í einum symbolskum, surrealistiskum heimi, ið er nógv øðrvísi enn nakað annað í føroyskum listalívi.
Vit halda, at vit fata innihaldið í myndunum, men hóma samstundis eitt metaforiskt lag, sum talar til tað ótilvitaða. Tá ið vit hava sæð hennara myndir, eru tær sum brendar inn á sjónina – og í hugaheimin.
Grundstøðið í list Sigrunar er merkt av nýhugsandi, aldargamlari kristnari mentan.
Vit gerast varug við ein annan heim – uttanum okkum, innan í okkum, sum ikki sæst, bert merkist. Vit verða drigin inn í verkini og gloyma okkum sjálv burtur, standa verjuleys, men samstundis væl vard av symbolunum, sum fylla myndaheim Sigrunar.


text:
Pund (vekteind)
Í 1839 var vekteindin eitt pund ásett við danskari lóg til at vera eksakt 500 gramm. Áðrenn tað varð orðið nýtt sum stytt heiti fyri skálpund. Ymiskar keldur upplýsa ymiskt um skálpund, men Den danske ordbog[1] skrivar áleið 498 gramm, og Store norske leksikon[2] skrivar 498,1 gramm. Harafturat skrivar Store norske leksikon[3], at í Danmark og Noregi hava verið nýtt pund, sum hava ligið millum 467,7 g og 505 g.
Orðið pund kemur av latínska orðinum pondus, sum merkir vekt, og er nær skilt við latínska orðið pendere, at viga.
Eitt enskt pund ella millumtjóða pund er eksakt 0,453 592 37 kilogramm[4] og verður ofta avrundað til 454 gramm. Tað verður ofta stytt lb ella ℔.
Vekteindin pund verður eisini nevnd libra, stytt lb. Sera nógv ymisk pund hava verið upp ígjøgnum tíðirnar, m.a. hevur eitt pund í Fraklandi verið millum 367,1 gramm og 552 gramm, til tað í 1812 bleiv fastsett til 500 gramm. Eina stutta tíð áðrenn 1812 var libre enntá nýtt sum heiti fyri tí nýggja kilogramminum![5]
Pundið fór úr gildi sum lóglig vekteind við keyp og sølu longu í 1840 í Fraklandi og í 1907 í danska ríkinum,[6] men tað verður enn brúkt í dagligari talu.
Størri og minni vekteindir vóru fyrr gjørdar við binerari umrokning, við meturskipanini kom desimala umrokningin. Nakrar gamlar danskar eindir eru sum víst niðanfyri.[3]
Størri og minni eindir út frá skálpundi vóru:
Størri og minni eindir út frá nýggja pundinum vóru:
- 1 sentnari = 100 pund
- 1 kvintin = 1/100 pund
- 1 ort = 1/1000 pund
Legg til merkis, at heitini kvintin og ort blivu endurnýtt í desimalu umrokningini við nýggjum týdningi. Hesar eindirnar fóru tó úr gildi í 1907 við metrisku skipanini.
Í listanum síggja vit, at eitt gran er 500/131 072 gramm ella 3,8 milligramm. Í dag hevur orðið skift týdning til "evarska lítið sindur av onkrum".[7]


text:
3 Spurningar til filmsleikstjóran/
Sakaris Fríði Stórá kom heim í gjár, og varð í Vágunum mistikin fyri at vera ein umhvørvisaktivistur, sum hann eyðsýniliga ofta verður blandaður saman við. Spurningurin er so um ikki skjótt tað verður hin vegin, at umhvørvisaktivisturin verður boðin við á onkran reyðan filmsløbara. Sakaris Fríði Stóra hevur ferðast nógv síðani Berlinaluheiðurslønina, hetta vikuskiftið er portrettgrein um hann í Weekendavisen og í september skal hann aftur á ferð í sambandi við føroyskir filmsdagar 26.-30.sept. Føroyski filmsleikstjórin fegnast um at vera komin heim aftur til Skopunar av einari av sínum mongum filmsferðum, og uppá spurningin hvussu nógva staðni filmurin Vetrarmorgun nú hevur verið sýndur, svarar hann, at hann ikki hevur nakað neyvt yvirlit yvir hvar og nær filmurin er sýndur, men sum heild hevur móttøkan verið nógv betur enn væntað: “Vit fáa umbønir um at sleppa at sýna hann hvørja viku. Vit hava verið noydd at takka nei viðhvørt, tí vit ikki hava havt nóg nógv sýningseintøk. Síðstu viku bleiv hann sýndur í fýra ymiskum londum, næstan samstundis. Tað er kul at fólk úr øllum heiminum sleppa at uppliva okkara film í biografi, soleiðis sum filmur eigur at upplivast, og samstundis læra at føroyskur filmur er eitt hugtak.
KP: Hvør er størsta upplivingin, tú hevur havt í sambandi við filmskarrieruna higartil?
Tað er altíð stuttligt at sleppa á filmfestival og gevandi at sleppa at dystast við filmar í heimsflokki, tað er ótrúliga inspirerandi og læruríkt. So hvør festivalur er ein stór uppliving í sær sjálvum”. Men tann størsta upplivingin var at vit vunnu í Berlin. Tá visti eg at filmurin var alt tað harða stríðið vert. Eg eri serliga glaður fyri at høvuðsleikarinir eisini sluppu at uppliva Berlinale. Tær vóru stjørnur og skaraðu verðuliga framúr. Gjøgnum framleiðsluna kundi eg bara bjóða teimum skursl, sveitta og tár. So tað var kul eisini at kunna geva teimum diplom frá einum av heimsins mest viðurkendu filmstiltøkum, sum segði at vit gjørdu tann besta filmin, og at teirra harða arbeiði gav ávøkst. Eg trúgvi ikki, at man sum leikstjórin kann uppliva nakað betri.
KP: Hvat verður tað næsta, vit fara at síggja frá tær?
Eg arbeiði í løtuni fram móti eini størri verkætlan. Hesuferð skrivi eg ikki leikritið sjálvur. So eg fái verðuliga hugsavnað meg um at leikstjórna, casta og arbeiða við leikarum. Tað er nokkso deiligt. Men stórar verkætlanir taka nógva tíð og orku. Tað er so øgiliga nógv sum skal uppá pláss áðrenn, og eg vil ikki skunda nakað ígjøgnum, Men vónandi kunna vit fara í gongd við upptøkurnar næsta ár. Hinvegin, so sakni eg so ótrúliga nógv at leikstjórna, at tað væl kann hugsast at eg geri onkra líttla verkætlan, um eg havi tíð og orku til tað, bara fyri at fáa meir royndir sum leikstjóri, og fyri at sleppa at gera tað ið eg elski allarmest.


text:
Samandráttur.
Línuskip: Øll liggja við bryggju, men fara út tá veðri verður tilvildar. Av frystilínuskipunum eru tvey undir Føroyum og eitt er við Grønland.
Útróður: Streymurin batnar út á vikuna og veðri verður brúkilgt til tíðir, so tí vantað vit nakað av útróðri. Bátarnir hava gott fiskarí.
Djúpvatnstrolarar: Eingin er á ísfiskaveiðu.
Partrolarar: Sjey pør eru úti. Landað sum vikan líður. Smáligt fiskarí.
Trolbátar: Ein er norðanfyri og kemur at landað mánadagin. Hann fiskar mest av toski og hýsu og so nakað av flatfiski. Helst fara hinir trolbátarnir út, tá veðri batnar.
Garnaskip: Eitt landar mánadagin, meðan trý landað seinni í vikuni. Fiskaríið er brúkiligt.
Heinta alla metingina her


text:
Leygardagin var ársins Mannfólkarenning hjá Hvirluni. Sum hini árini var aftur hesuferð kappast í vakra umhvørvinum í Sandágerði og við Sandá. Tíverri vóru bert 25 menn, sum tordu at bjóða hesum serliga renniteini av. Eitt sindur harmiligt, tí Hvirlan hevði gjørt nógv burturúr og hetta er bæði eitt gott, stuttligt, øðrvísi og spennandi tiltak.
Líkamikið. Hóast kalt í veðrinum, vóru rennilíkindini av teimum heilt frægu. Og tað er fyri so vítt eisini líkamikið, tá slík renning er á skránni. Menn blivu vátir kortini. Ikki óvæntað vóru tað teir báðir ungu Treystarennararnir Julian Gregersen og Gunnar Sivertsen, sum beinanvegin løgdu seg á odda.
Julian Gregersen fremst og Gunnar Sivertsen, hálvur undir, vóru greitt stinnastu rennararnir hendan dagin (mynd: Hvirlan)
Aftanfyri teir fremstu vóru fleiri, sum bjóðaðu av. Regin Arge, Sophus D. Christiansen og Hjalti Eliasen togaðust leingi og væl niðan við áarbakkanum. At enda var tað Hjalti, ið gjørdist samlaður nummar trý. Hinir báðir blivu eitt og tvey í bólkinum Vaksnir menn.
Øll úrslitini síggjast her:
Ungir menn, 1971 og yngri
1: Julian Gregersen 23.12
2: Gunnar Sivertsen 23.46
3: Hjalti Eliasen 25.02
Vaksnir menn, 1961 til 1970
1: Regin Arge 25.22
2: Sophus D. Christiansen 26.10
3: Terji Hansen 27.32
Royndir menn, eldri enn 1960
1: Kári Weihe 27.42
2: Regin Jóanesarson 39.07
Liðkapping
1: Dream Team 1.14.29
2: MEST 1.20.30
3: Ljósheim x 3 1.38.00
Samlað úrslit
1: Julian Gregersen 23.12
2: Gunnar Sivertsen 23.46
3: Hjalti Eliasen 25.02
4: Regin Arge 25.22
5: Johan Vang 25.48
6: Michael Feldballe 25.55
7: Jákup Ljósheim 26.00
8: Bogi Gregersen 26.02
9: Sophus D. Christiansen 26.10
10: Sverri Eriksen 26.31
11: Jógvan Joensen 26.53
12: Jákup R. Andreassen 26.57
13: Brian Rasmussen 27.26
14: Martin Sivertsen 27.31
15: Terji Hansen 27.32
16: Johan Mouritsen 27.40
17: Kári Weihe 27.42
18: Christian Olsen 28.36
19: Rógvi Laksafoss 30.51
20: Eirikur Joensen 32.47
21: Chris Shields 36.10
22: Aksel Ljósheim 36.12
23: Uni Højgaard 36.15
24: Janus Ljósheim 36.19
25: Johan Hentze 37.31
Eyka forðingar vóru gjørdar á sandinum. Her eru tað Terje Hansen og Brian Rasmussen, sum skulu í “Deyðans Dal”
Regin Jóannesarson ræðist ikki eina eyka avbjóðing. Hann var dagsins elsta mannfólk, og í dag bleiv tað til silvurmerki í bólkinum Royndir Menn (mynd: Hvirlan)
Tað ræður um at hava tunguna mitt í munninum, tá tú ert mitt á einum steini mitt í ánni (mynd: Hvirlan)
Team Ljósheim. Aksel, Jákup og Janus Dahl Ljósheim fingu bronsu í liðkappingini (mynd: Hvirlan)
Terje Hansen gjørdist nummar trý fyri “Vaksnar Menn”, men var farin undir starvsfólkabrúsuna hjá p/f Wenzel, tá myndin bleiv tikin. Regin Arge og Sophus D. Christiansen vildu tó gjarna uppá myndina. Regin var nummar eitt og Sophus nummar tvey. (mynd: Hvirlan)
Mannfólki hjá Mest eru av sonnum mannfólk. Øll árini hava teir møtt so trúliga upp, og í ár bleiv besta liðið hjá teimum nummar tvey. Liðið hjá Mest var undir leiðslu av Kára Weihe, sum eisini vann bólkin “Royndar Menn” (mynd: Hvirlan)
Við einum super liðformanni í Martin Sivertsen eydnaðist norðingunum í Dream Team at vinna liðkappingina og føra stóra steypið norður til Norðdepils. Julian Gregersen stendur mitt fyri, og hinir báðir eru feðgarnir Gunnar og Martin Sivertsen (mynd: Hvirlan)


text: Eitt ‘oooh’ fór gjøgnum høllina í Indianapolis í gjár, tá ið úrslitatalvan vísti DSQ út fyri Ian Crocker í finaluni í 100 firvald. Hann hevði tjóvstartað á sama hátt sum hann tjóvstartaði í innleiðandi 4 x 100 blandað í Melbourne, tá ið hann varð atvold til at Michael Phelps ikki kláraði metnógv 8 gullmerki á somu stevnu. Og fyri at gera tað enn meira surrealistiskt, so kláraði Michael Phelps allíkavæl akkurát at vinna á Crocker, á sama hátt sum hann vann í síðstu tøkum í finaluni í 100 firvald í Melbourne. Lesið her á SwimmingWorld.


text:
Tillagaš starv
Tillagaš starv er ętlaš fólki, har arbeišsfųriš varandi er minkaš ķ minsta lagi viš 1/3, og hetta ger, at viškomandi veršur mettur ikki at kunna arbeiša undir vanligum umstųšum.
Endamįliš er at stušla soleišis, at ein framvegis kann vera virkin į arbeišsmarknašinum. hóast sjśka, brek ella ašrir trupulleikar gera taš trupult at arbeiša. Viš hesum er mųguleiki fyri at tillagaš arbeišsuppgįvur ella arbeišstķš, soleišis at taš sambęriligt viš minkaša arbeišsfųriš. Sum dųmi kunnu nevnast mųguleiki fyri meira hvķld, fleiri sjśkradųgum, lęknavitjanum, serligum ella avmarkašum uppgįvum v.m.
Arbeišstķšin er vanliga fulla tķš, tó er mųguleiki at arbeiša nišursetta tķš, um sjśkan ella brekiš ger, at taš ikki er gjųrligt. Treytin er tó, at viškomandi kann arbeiša javnsett onnur, tķmarnar hann er til arbeišis, og at arbeišstķšin samsvarar viš arbeišstķmarnar, sum arbeišsgevarin rindar fyri.
Tillagaš starv kann veitast til starv hjį privatum ella almennum arbeišsgevara.
Treytir
Varandi skerjingin ķ arbeišsfųrinum skal stava frį likamligum ella sįlarligum breki, varandi sjśku ella tżšandi persónligum sosialum višurskiftum.
Eru śtlit fyri, at tillagingar į arbeišsplįssinum, arbeišsvenjing, arbeišsroynd, skeiš ella śtbśgving betra um mųguleikan at koma ķ arbeiši, skal hetta roynast, įšrenn tillagaš starv veršur sett ķ verk.
Fyritķšarpensjónistur kann koma ķ tillagaša starv, tó er treytin, at śtgjaldiš til pensjónina veršur stešgaš.
Arbeišstķšin
Arbeišstķšin er vanliga full tķš sambęrt sįttmįla. Lųn og lųnarķskoytiš kann ikki verša hęgri enn taš, ein forvann įšrenn tillagaš starviš. Hevur arbeišstķšin vanliga veriš nišursett tķš, er hetta śtgangsstųšiš. Stavar orsųkin til nišursetta arbeiši frį sjśku ella skaša, veršur stųšiš tikiš ķ arbeišstķšini, viškomandi arbeiddi įšrenn sjśkuna ella skašan.
Arbeišsvišurskiftini skulu skipast og leggjast soleišis til ręttis, at ųll fyrilit fyri serligum tųrvi į nišursettari arbeišsorku, hvķld, innrętting, arbeišsstešgi og lķknandi eru tikin.
Ber ikki til ķ tķ ķtųkiliga fųrinum at hava fyrilit fyri serliga tųrvinum į annan hįtt, kann avtala gerast um at stytta arbeišstķšina.
Lųn
Ķ tillagašum starvi rindar arbeišsgevari lųn fyri arbeišsavrikiš sambęrt viškomandi sįttmįla į arbeišsmarknašinum. Harumframt veitir Almannaverkiš eitt ķskoyti til lųnina. Hetta er endurgjald fyri minkaša arbeišsfųrleikan, eins og gjųrt veršur ķ sambandi viš sjśku viš sjśkradagpeningi, fyritķšarpensjón o.ų. Lųnarķskoytiš kann ķ mesta lagi vera 80 % av lųnini sambęrt sįttmįla millum Fųroya Arbeišsgevarafelag og Fųroya Arbeišarafelag. Lųnarķskoytiš fevnir ikki um eftirlųnargjald, men um frķtķšarlųn og arbeišsmarknašargjald.
Almannaverkiš metir um minkaša arbeišsfųrleikan og ger ķ samsvari viš hesa meting avtalu viš arbeišsgevara um, hvussu stórur partur er lųn sambęrt sįttmįla, og hvussu stórt lųnarķskoytiš veršur veitt. Avtala, sum Almannaverkiš góštekur, veršur sķšan gjųrd millum arbeišsgevara og arbeišstakara.
Umsóknarblaš til "Tillagaš starv" er į sķšuni oyšublųš.
Dagført tann 08-04-2015


text:
Battarískipanin sett til
Battarískipanin hjá SEV í Húsahaga er nú partur av føroysku elskipanini. Battarískipanin, sum kom til landið fyrst í mars, er sett til, eftir at hon hevur roynt seg í føroyska veðurlagnum, og eftir at endaligu royndarkoyringarnar eru góðkendar.
Umboð fyri SEV vóru í Fiebing í Týsklandi og góðkendu í fyrstu atløgu skipanina, áðrenn battarískipanin var send úr Týsklandi til Føroyar. Seinni parturin av góðkenningini fór fram í Føroyum, eftir at SEV, ENERCON og SAFT høvdu sett skipanina upp í Húsahaga.
29. apríl gjøgnumgingu SEV og ENERCON formliga alla skipanina í einum sonevndum Site Acceptance Test. Seinasta trýstroyndin var, at skipanin skuldi koyra uttan trupulleikar í eina viku út í eitt.
Aftur


text:
Orð og lag: Lee C. Fisher
Týtt: Jóannes S. Hansen
1. Fyrr eg gekk við heimsins børnum,
sum ei kendu til Guds frið,
hóast eg ei sjálvur vildi,
tó eg mátti fylgja við.
Einum fremmandum eg møtti,
og hann tók í mína hond.
Tá eg sá, at tað var Jesus,
har vit knýttu vinarbond.
Niðurlag:
Hann kann loysa hvørja kreppu,
hann tann sami er í dag,
hann vil loysa hvønn tín spurning,
um tú bert vilt loyva honum tað.
2. Tá eg stóð við tronga portrið
uttan mál og uttan mið –
allir spurningar so fløktir,
eins og aldri eg fekk frið –
sá eg Frelsaran har standa,
brosa blídliga til mín.
Har hann gav mær sína frelsu.
Um tú vilt, hon verður tín!
3. Gekk eg enn í deyðans dali,
óttin píndi, sorgin neit –
allir vinir vóru burtur,
teir, sum eg so fast á leit –
tá eg hoyrdi Jesus kalla
út úr myrkrinum á meg,
og hann segði blíður, mildur:
„Jú eg kennast vil við teg!“


text:
Edmund Joensen 09.04.2018 (17:02)
Hví ger KVF mun á politiskum flokkum?
Opið bræv til Johnny í Grótinum, stjóra í Kringvarpi Føroya
Javnaðarflokkurin og Tjóðveldi hava havt sínar landsfundir norðuri í Klaksvík um vikuskiftið, og tað er ikki hissini, sum tíðindatænastan hjá KVF hevur gjørt burturúr.
Aftur og aftur hava vit hoyrt, hvussu javnaðarformaðurin er endurgivin beinleiðis úr røðu sínari. Møguliga eru drúgvu røðubitarnir tiknir úr stroymingini? Ella hevur ein kringvarpsmaður ella -kvinna verið á staðnum og hildið mikrofonini.
Landsfundurin hjá Tjóðveldi bleiv eisini varpaður út, har ið Høgni Hoydal útlegði tekstin.
Vit hoyrdu, hvussu Ingolf Olsen, tingmaður, varð endurgivin væl og leingi. Og so kom eisini ljóð frá Unga Tjóðveldi í Kringvarpið.
Og í dag kom so eisini ein propagandisk einarøða frá Jóannesi Eidesgaard, afturat tí hjá formanninum í Javnaðarflokkinum. Ikki ein einasti kritiskur spurningur.
MUNUR GJØRDUR Á FLOKKUM
Álvaratos, her ruggar ikki rætt. Øll munnu síggja, hvussu KVF ger mun á politiskum flokkum.
Tann 10. mars 2018 hevði Sambandsflokkurin ein góðan og áhugaverdan landsfund. Fleiri góðar og sigandi røður vórðu hildnar, og eisini vóru fleiri framúr áhugaverdar framløgur á skránni, m.a. um viðgerðartrygd, meirgóðsking í flakaframleiðslu og ein framløga um skeljaaling og havbit fyri laksi, ið kunnu gerast nýggjar føroyskar vinnur.
Somuleiðis var eisini forsætisráðharrin, Lars Løkke Rasmussen, við á landsfundinum. Hann helt eisini eina góða røðu og bar eina heilsan til Sambandsflokkin.
Fleiri høvdu væntað, at landsfundurin, ið varð stroymaður beinleiðis um allar Føroyar, onkursvegna fór at hoyrast aftur í Kringvarpi Føroya. Í øllum førum nøkur brot.
Soleiðis bleiv tó ikki.
Tað einasta, ið frættist, var ein stutt samrøða við okkara formann. Somuleiðis eisini eitt interview við Lars Løkke Rasmussen.
Hví hoyrdist røðan hjá formanni Sambandsfloksins ikki, tá ið okkara landsfundur var? Hví skal KVF gera mun á flokkum?
Hví frættist einki frá formanninum í Unga Sambandi, ið helt eina heilt framúr góða røðu?
ER NØKUR STÝRING?
Johnny í Grótinum, kringvarpsstjóri, hevur, eina stóra uppgávu at taka sær av. Slagsíðan er stór, og tá ið tíðindafólk ikki duga at síggja tað, má stjórin traðka til og tryggja, at munur ikki verður gjørdur á politiskum flokkum.
Tað tykist, sum at samgongan skal stuðlast í einum og øllum. Er tað rímiligt?
Hví verður røðan hjá formanni Javnaðarfloksins siterað í allar endar og kantar, meðan røðan hjá formanni Sambandsfloksins varð tagd burtur?
Hví verða tjóðveldisrøður endurgivnar vítt og breitt – beinleiðis úr stroymingini – meðan Sambandsflokkurin bara skal tigast burtur?
MANGLANDI PROFESSIONALISMA
Hetta er óhóskandi, óprofessionelt og ber týðilig tekin um, at KVF tekur summar flokkar fram um aðrar.
KVF-stjórin eigur at koma við einum erligum svari um, hví linjan er so ójøvn og skeiv, og hví KVF ikki viðgerð allar politiskar flokkar eins.
Øll sum vilja tað, síggja, at samgongan hevur fingið stóran fyrimun um vikuskiftið.
Her ruggar ikki rætt, og leiðslan í KVF eigur at fáa tíðindaflutningin á beint.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Miðsummarhugni
07 Vestur skipar fyri Miðsummarhugna leygardagin 1. juli.
Byrjað verður við fiskikapping leygarmorgunin. Tilmeldingin fer fram á flúgvarabedingini kl. 10.00. Fiskikappingin heldur áfram til kl. 17.00. Tey, ið hava fiskað longsta og næstlongsta sílið, fáa virðisløn. Loyvi er bert at fiska við tráðu. Virðislønirnar verða handaðar í 07 Vestur- húsinum kl. 19.00.
Kostnaður fyri at luttaka í fiskikappingini er kr. 200.
Kl. 18.00 verða grillirnar á Dungasandi tendraðar. Búffar fáast til keyps fyri kr. 150. Eisini er Føroya Bjór á staðnum.
Kl. 22.00 verður undirhald við Hans Ravnsfjall og Jens Tummas Næss.
Øll eru hjartaliga vælkomin.


text: Í 25 minuttum hitta vit hesaferð hollendingin Thijs van Leer, sum var høvuðsmaður og tónaskald í bólkinum Focus. Focus var tónleikabólkur, sum vakti stóran ans fyrst í 70-árunum. Bólkurin samansjóaði klassiskt ávirkaðan fusjónstónleik við instumentalan rokktónleik. Nøkur av kendastu løgunum eru perlur, ið hava støðu sum klassikarar - eitt nú sangirnir Hocus Pocus og Sylvia. Kringvarpið hitti Thijs van Leer í 25 minuttir, tá ið hann saman við núverandi manningini í Focus vitjaði í Føroyum í heyst.


text:
Hann hevur ferð eftir ferð víst, at hann egnar seg væl sum sjónleikari. Vit hava millum annað sæð hann í Brick, Mysterious Skin, Inception og nýligani í The Dark Knight Rises og Looper.
Fyri fyrstu ferð roynir Joseph Gordon-Levitt seg sum leikstjóri, søgu skrivari og sjónleikari Ì einum stórfilmi.
Joseph Gordon-Levitt er Don Jon, ein ungur maður ið gongur høgt uppí trening, familju, vinir, bilar, kirkju, býtúrar, damur og porno. Hann loypur í eina ferð at fáa eitt betur sex lív, men endar við at læra mangt annað í staðin.
Filmurin hevur premieru 18. Oktobur 2013.


text:
Íverksetarahúsið hevur sett Sigrun Jónsveinsdóttir sum nýggjan verkætlanarleiðara.
Sigrun hevur útbúgving sum Cand. soc.MSc. Management of Creative Business Processes. Eisini eru hon útbúgvin Marknaðarførsluøkonom.
Sigrun kemur úr einum starvi sum skrivstovuleiðari hjá Tjóveldi á Fólkatingi og áðrenn tað samskipari á kunningarstovuni í Runavík. Eisini hevur hon drúgvar royndir innan marknaðarførslu.
Hon fær ábyrgd av fleiri verkætlanum, sum Íverksetarahúsið hevur, eins og fleiri nýggjum verkætlanum, sum eru í umbúna. Haraftrat fer hon at ráðgeva íverksetarum.
Sigrun byrjar í starvinum 1. august 2018.


text:
Martin Luther
Martin Luther (10. november 1483 - 18. februar 1546) var ein týskur kristin munkur, gudfrøðingur og reformatorur. Hann var ein av teimum fyrstu protestantunum. Luther setti spurning við valdið og myndugleikan hjá pávanum við at leggja dent á Bíbliuna sum einastu galdandi keldu til andaligan myndugleika og á prestaskapin hjá øllum doyptum kristnum fólki. Sambært Luther fekst frelsa einans við trúgv á Jesus, ein trúgv, ið kirkjan onki ræði hevði yvir. protestantiska trúbótin kom við hesum lærum og broyttu søgugongdina í vesturheiminum.
Luther bleiv føddur í Eisleben, Týskland, í 1483. Sum barn gekk hann í latínskúla, og í 1501 fór hann á universitet í Erfurt. Hann fekk aldrin gjørt sítt jurastudium liðugt orsakað av einum skakandi upplivilsi, sum gjørdi, at hann legði lív sítt um.
Á eini ferð kom Luther í vanda av toruni, og hann gav eitt lyfti til Gud um, at hann vildi blíva munkur, um hann yvirlivdi hetta, og tí fór hann í 1505 av universitetinum fyri at blíva munkur.
Gerðir Luthers vóru tó langt frá lidnar, tá hann var í klostri í Erfurt. Eftir fá ár fór hann undir sítt prestastudium.
Tað er tætt samband ímillum persónliga lív Luthers og menningina í hansara andaligu tankum. Ta fyrstu tíðina sum munkur helt Luther, at fólk sjálv skuldu gera seg uppiborin til frelsuna.
Frelsan kom, tá hann fekk heilt nýggjar tankar um, hvat kristindómurin var. Hann meinti, at trúgvin á Gud var tað, sum gav frælsi, og at gerningar vóru avgerandi. Luther segði einaferð: "Guð hevur ikki brúk fyri tínum góðu gerningum, men tað hevur tann fátæki næsti tín."
Føroyskar útgávur[rætta | rætta wikitekst]
- Lítla katekismus (1922) - Jákup Dahl, próstur, týddi.
- Stóra katekismus (1985) - Peter Martin Rasmussen, prestur, týddi.
- Frælsi teirra kristnu (2007) - David Johannesen, prestur, týddi.
- Kirkjan í bábilskum fangilsi (2014) - David Johannesen, prestur, týddi.
- Til dagin og vegin. Tankar um trúnna (2018) - David Johannesen, prestur, týddi.
Føroyskar bøkur um Luther og gudfrøði hansara[rætta | rætta wikitekst]
- C.F. Balslev: Luthers katekismus (1955, 1961 og 1979) - J.Joensen, próstur, týddi.
- Jóhannes Andrias Næs: Martin Luther (1970).
- David Johannesen: Martin Luther, søga og gudfrøði (2006).
- Svend Lerfeldt: Lutherbókin (2015) - David Johannesen, prestur, týddi.
Uttanhýsis slóðir[rætta | rætta wikitekst]
Danskar síður:
- LutherDansk.dk Martin Luther og hans skrifter
- MartinLuther.dk Martin Luther, liv og skrifter
Síður á øðrum málum:


text: 30-ára gamli kvart-føroyski skotin David Carry hevur í dag kvalifiserað seg til OL í London, tá ið hann á British Gas ASA National Championships í Sheffield vann finaluna í 400 metra frísvimjing, við 3:46.86 har OL-kravtíðin er 3:48.92. Hetta var síðsti kjansur hjá honum at kvalifisera seg, eftir at hava verið bara 0.23 sekund frá kravtíðini á British Trials í mars mánaða. Besta tíð hjá honum áðrenn hetta var 3:47.17 frá sjálvum OL í Beijing í 2008, og hetta verður so triðja OL hjá honum fyri Stórabretland. Carry er ættaður úr Klaksvík, sigst.


text:
Langitrantur (svøvnhávaættin)
Centroscymnus crepidater
(Bocage & Capello, 1864)
Stødd: Langitrantur verður upp í 90 cm langur, undir Føroyum tó neyvan størri enn 70 cm.
Dýpi: Hann er úr 200 m niður á í minsta lagi 1000 m.
Litur: Langitrantur er heilt dimmbrúnur um kropp og fjaðrar. Nýveiddur skyggir hann í gyltum liti, tá hann verður hildin upp móti ljósinum. Royggið er hvítt.
Lýsing: Langitrantur er langur og smidligur í skapi. Hann hevur tvær ryggfjaðrar við lítlum, neyvan sjónligum píki frammanfyri. Fremra ryggfjøður er styttri um rótina enn aftara. Fremri píkur er størri enn aftari. Uggafjøðurin røkkur ikki aftur undir fremra píkin. Aftari píkur situr uppi yvir búkfjøðurini. Táknaopini, ið eru smá, ganga beint móti uggafjøðurini, og tey eru næstan eins høg og eyguni eru høg. Hann hevur andahol aftan fyri og eitt vet ovari enn eygað. Hann er líka langur úr tróni í kjaft sum úr kjaftinum til tað fremsta á uggafjaðrunum. Langitrantur er grásvartur inni í kjaftinum, og fram í góman er eitt op. Tenninar í yvirkjaftinum eru smáar, og í undirkjaftinum eru sagtenn. Hann hevur flata, langa og breiða gron. Eygnaholan er um helvt so long sum gronin. Hann hevur striku.
Eyðkenni: Langitrantur hevur langa gron. Dimmi liturin og hvíta royggið. Fremri píkur er størri. Hann hevur andahol.
Týdningur: Langitrantur hevur ikki vinnuligan týdning.
da: Langsnudet fløjlshaj, en: Longnose velvet dogfish, fr: Pailona à long nez, ís: þorsteinsháfur, no: Bunnhå
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skrubbhávar Squaliformes
Hesin hópurin hevur 6 ættir, 24 slektir og 97 sløg.
Fiskar úr øllum 6 ættunum eru at fáa undir Føroyum, og tær hava her 10 slektir og 12 sløg:
Skrubbhávarnir hava andahol og 5 táknarivur. Teir hava tvær ryggfjaðrar, summi sløg við píkum frammanfyri, onnur uttan. Teir hava ikki gotfjøður, og eingir kjalir eru á klingruni.
Teir liva um øll høv, bæði djúpt og grunt.


text: Amerikanski David Plummer gjørdi í gjár, tað sum allir ‘underdogs’ droyma um, á US Nationals stevnuni í Irvine, California. Nevniliga at koma nærum úr ongum og vinna á stjørnum sum Aaron Piersol og Matt Grevers. Á swimnetwork skrivar Mike Gustafson, at hendingin kann samanberast við at Paris Hilton gjørdist forseti í USA, og at tú á áskoðarabeinkinum hoyrdi øll uttan nøkur fá tandur úr Minnesota teska “Who is David Plummer”. Og tá ið maðurin so sjálvur eisini vísir sítt yvirraskilsi, so brølaði øll høllin í senn, fyri hesi nýggju stjørnu. Go David Plummer ! 🙂


text:
Nógv verður gjørt fyri at selja, og lýsingartekstir kunnu vera øgiligir. Vit fáa javnan tíðindaskriv sendandi, har vit mugu klippa nógv lýsingarorð út, men í gjár bar av, og ja, kanska fór onkur yvir G!vind.
G!Festivalurin avdúkaði í gjár, at Sic spælir á ársins festivali, og ja, skulu vit trúgva festivalinum, so er hetta ikki ein bólkur, men ein kollvelting ella okkurt, ið líkist gudum, ið fara á pallin. Vit hava fyrr í dag lagt ein niðurkliptan part av tíðindaskrivinum, ið festivalurin legði á sína heimasíðu á planet.fo, men her fáa tit tíðindaskrivið, manifestið ella, hvat eitt tílíkt kallast í fullum líki:
“Sic á G! Festival – skapa lötur, ið skapa lív
Harðasti, tungasti og svakasti tungmálmsbólkurin, Föroyar hava fött, almáttugu Sic, fara aftur í ár á G! at skapa lötur, har tónleikurin ristir títt innasta inna og lyftir teg á áður ókendar hæddir – har tú ert og gerst tann, tú ert
Tað eru lötur í lívinum, tá ið vísindaligar frágreiðingar ikki gera annað enn at ræna innihaldið úr hesum somu lötum.
Um talan er um eina ferðsluvanlukku ella um fyrsta kossin, nytta fakta um motor og stell og hormonir og endorfinir onki afturímóti tí reint subjektiva, menniskjaliga upplivilsinum, ein hevur fingið.
Hesar löturnar eru tær, ið geva lívinum innihald og meining. Tú leggur kanska ikki merki til hetta fyrr enn aftaná, men hesar lötur skapa minni, ið skapa tín persón og definera, hvör tú ert. Og pilkar tú ov nógv við hesar lötur, missa tær sítt virði og sína ávirkan, og tú situr eftir við ongum. Definera ikki tær, men lat tær definera teg.
Hetta sama kann væl sigast um Sic. Tað tykist, sum hava teir eini serlig evni at skapa slíkar lötur. Hóast eitt vist virði er í at tosa um nu-metal inspirerað thrash, 7-streingjaðar gittarar og hvussu “Pandamonium”, nýútkomna fyrsta flöga Sics, hevur fingið yvirgóð ummæli í metal-blöðum kring allan heimin, so kann hetta ikki samanberast við frásagnir um at hoyra Sic fyri fyrstu ella – sum hjá nógv for peppaðu fjepparum Sics – tjúgindu ferð. Hetta, at einans kunna rista við hövdinum, sum grælikongurin mikli Mikkjal Gaard Hansen ýlir sína sálarneyð yvir rokk-og-rull samkomuna. At gloyma alt um lív og limir og kasta seg aftur og fram í eini hysteriskari mannamúgvu, ið pulserar við tónleikinum, til hon finnur tað fullkomna stevið og læsist í einari mestsum yvirnáttúrligari eind. At koma heim á kroppi í sveitta, stinkandi av öli og sigarettroyki, og við ringjandi oyrum sovna við einum smíli (og tað kanska saman við eini Sic chick…). Hesar lötur eru tær, ið ikki skulu pilkast sundur og definerast – bæði fyri tónleiksins skuld, men mest fyri tína egnu. Og mangt bendir á, at nógv fólk hava júst slíkar lötur at vísa á.
Sic eru ímillum best dámdu og mest elskaðu bólkarnar í Föroyum, og teir hava trúgvastu fjeppararnar, ið nakrantíð eru sæddir her á klettunum. Teir eru stöðugt vorðnir feitari, síðani teir byrjaðu fyri skjótt eini góðari lötu síðani – og so feitir eru teir nú, at fyri nógv er tað einans ein spurningur um tíð, nær vit síggja teir á altjóða tungmálmstindinum.
Tað er tí G! festivalinum ein gleði enn einaferð at bjóða fólki saman við Sic at knýta nevar, pikka korn og skríggjandi og skrálandi skapa lötur, minni og lív.”


text:
Havt ótrúliga ávirkan á meg
Hey tit! Hyggja tit eftir myndum av mær teir síðstu mánaðirnar, so síggja tit ta ótrúligu ávirkan Olga Hentze hevur havt á mína støðu. Hetta kann eisini vera tað sum broytir títt lív. Lat ikki hendan møguleikan til at taka hond um tína heilsu og vanar fara framvið. Ger hetta fyri tína egnu skuld! Soleiðis sá eg út áðrenn eg byrjaði í viðgerð hjá Harmony. Vektin er minkað meira enn 20 kilo seinasta árið og meira enn 15 kilo síðani 23. februar í ár, tá eg byrjaði í viðgerð. Eg legði eisini av at roykja 15.03.
Her er mín “aftaná” mynd. Hetta er 3 mánaðar aftaná at eg byrjaði í viðgerð hjá Harmony. Hygg eftir “áðrenn” myndini og síggj munin. Lat meg eisini leggja afturat, at eg legði av at roykja 15.03.2010 og ikki eingang tað hevur steðga kroppinum, at finna vektbalansuna. Eg eri langtfrá komin á mál enn, men munurin er týðuligur. Eg eri ómetaliga takksamur, at eg byrjaði í viðgerð hjá Olgu. Hon kann eisini hjálpa tær at fáa javnvág í kroppin.
Theodor Joensen,
Oyrareingir


text:
Mótmælisgongan hjá nólsoyingum fríggjadagin 11. mai
politikkur10-05-2018 - 11:40 - Jóanis Nielsen
Bjarni Djurholm skrivar á Facebook:
Í stuttum er málsgongdin henda:Longu á fíggjarlógaruppskotinum fyri 2008 var Nólsoyarferjan á íløgukarminum - aftaná at havnalagið var útbygt í Nólsoy, men aftaná valið 2008 varð ferjan strikað av CHE-samgonguni.
Fíggjarkreppan kom og seglini vórðu repað. ABC-samgongan avráddi tí at dagføra Ternuna til siglingina um fjørðin.
Borgarliga samgongan frá 2011 til 2015 setti sær so fyri at byggja nýggja ferju, og við støði í ferjutekningunum frá 2007 bleiv nýggja ferjan skitsuprojekterað.
Í 2013 bleiv verklagslógin samtykt í Løgtinginum.
Aftaná fyrireikingar og endaliga projektering bleiv ferjan boðin út í 2015, men aftur hesaferð datt hon niðurfyri, tá verandi samgonga tók við 14. september 2015.
Henrik Old og henda samgongan boðaði um ársskiftið 2015/2016 frá, at eingin ferja bleiv bygd, heldur einki avloysaraskip skuldi fáast til vega.
Tí er støðan nú so út av lagi - til stóran ampa fyri leiðina um fjørðin og vantandi virðing fyri nólsoyingum í síni heild.
Var Nólsoyarferjan bygd, so vóru eingir av verandi ótolandi trupulleikum aktuellir hjá nólsoyingum. Somuleiðis á øðrum útoyggjafarleiðum hjá SSL.
Spurningur er eisini, hví Útoyggjafelagið ikki mótmælti, at verandi samgonga slepti verkætlanini at byggja Nólsoyarferjuna? Er politiska skeggið ov nær høkuni har?


text:
Orð: Hans Andrias Djurhuus
Lag: Vísulag (Nú liggur ein kavafonn tindi á)
Viðmerking: Yrktur við deyða Símunar av Skarði í 1942.
1. So fórt tú inn um grindina,
tað lýsir í fótafari.
Sannur og sterkur í verki tínum
vart tú, Símun av Skarði.
2. Føroyar áttu ei frægari son,
tað fara øll at sanna –
sinnisríkur og fevnandi vítt
og serstakur millum manna.
3. Borin tú vart undir Kunoyar fjøllum
í Norðhavsins mikla veldi,
fostraður upp við djúpum søgnum
um ljósið, sum myrkrið feldi.
4. Bygdi tú borg fyri hesa tjóð,
og henda borg fer at standa.
Valla verður av grundum tikið
virkið, borið av anda.
5. Nú verður fátt undir merkisstong,
har fækkast, sum dagar líða,
tó er at standa, sum tú hevur staðið,
og vaka, verja og stríða.
6. Høvdingar falla, tó fylking ei
má gloyma stavnin at verja.
Lítið maktar tað ørnaslag,
sum letur seg fanga og skerja.
7. Føroyar áttu ei betri son,
sanna tað, kvinna og maður.
Verk títt voldi, at her í niðu
aftur tendraðist dagur. –
8. Stinnur fórt tú um grindina,
tað lýsir í fótafari. –
Føroyingar drýpa høvur í tøgn:
Teir takka tær, Símun av Skarði.


text:
Erik Heide í Steinprent/
Í hvíta ljósinum í dag fór eg mær ein túr í Steinprent og tað vísti seg at vera eitt serstakliga gott hugskot. Har arbeiðir í løtuni danski listamaðurin Erik Heide. Hann er so einastandandi áhugaverdur at práta við um listina og um lívið sum heild. Sama um samrøðan snýr seg um foie gras, sauterne og ristað rugbreyð, um snurrandi kettur, um skapið av klæna manninum, sum myndast av tveimum pappírslepum ella um gøtuna, har listamaðurin gongur hvønn dag inntil hann ikki gongur har meira. -"Tí hon endar jú" staðfestir hann púra róligt og ósentimentalt meðan eg stari intenst niður í litografiska steinin eftir bylgjandi landslagnum við gøtuni fyri at finna eitt framhald av gøtuni ella bara okkurt meiningsfult at siga. So eg spyrji um hetta, at trøini eru ber á myndini indikerar, at tað er um veturin og um hetta skal fatast symbolskt. Í veruleikanum sigi eg kanska bara eitt ella tvey orð, men Heide skilir hvat eg meini og smílist ristandi á høvdinum, nei, hasir píningarnir av nøkrum runnum síggja altíð soleiðis út, summar og vetur. Og tað er tað.
Hansara persónsmenska líkist í grundini listini, hann letur úr hondum. Tað ljóðar og sær so sera einfalt og eyðmjúkt út tað heila, men er í veruleikanum rættiliga djúpt hugsað og stórbært uttan at vilja vera tað. Listamaðurin sær so mildur og alfaðirligur út við hvítum skeggi, men tak ikki feil - Heide er óvanliga skarpur, vitugur og kritiskur maður, sum fylgir væl við og hevur stóran áhuga eitt nú í listini hjá samstarvsfelagum í Steinprenti. Hann er sera sjálvkritiskur og er hann ikki nøgdur við eitt prent, so verður tað heilt einfalt destruerað. Tað hendir ikki sjáldan.
Arbeiðsborðið sigur eitt sindur um hansara akkumulerandi arbeiðshátt við øllum møguligum skitsum og pappírsklippum, sum kunnu vera restir av øðrum verkum, sum hann endurnýtir til grafisk listaverk. Á tekniblokkinum hjá honum sæst ein mynd hjá Tóroddi Poulsen av eini beinagrind við beinunum í tveimum spannum. Hann heldur myndina vera herliga. Honum dámar eisini væl seyðamyndirnar hjá Fríðu Matras Brekku og málningarnar hjá Rannvá Kunoy, sum hanga uppiá í Steinprenti í løtuni, og hann hevur ognað sær eitt av hennara prentum, sum skal við, tá hann fer við Norrønu í morgin. Erik Heide er javnan í Steinprenti og arbeiðir. Har er gott at vera, heldur hann, og sjálvt um hann arbeiðir tað mesta av tíðini, so heldur hann tað vera avslappandi.
Vit bæði, Heide og eg, standa í køkinum og hyggja at eini grein um framsýningina í Hoyvíkar Kirkju Um trúnna á tað góða sjálvt um tað ónda er til, sum undirritaða kurateraði og sum m.a. varð myndað av fleiri verkum hjá Erik Heide. Heide hevur hoyrt frá Jan Andersson, at onkur var ónøgdur um manglandi Jesupápar á hesari framsýningini. - "Eg havi annars gjørt nokk so nógvar sovorðnar" sigur hann brosandi og heldur, at undirritaða kundi havt lænt ein. Eitt sindur álvarsligur leggur hann stillisliga aftrat, at hann í øllum førum heldur, at framsýningarhugskotið var gott.
Á vegginum hongur eitt liðugt prent, sum næstan sær eitt sindur abstrakt út. Tað minnir meg um okkurt hjá Hansinu Iversen, men so síggi eg, at talan er um tríggjar bláar fuglar, myndevnið kemur eyðsýnliga frá einum relieffi hjá Heide. Fuglarnir sveima í ring á einum óendaligum himmalhválvi og mynda eina vakra ringrás. Í steinprentspressuni liggur ein stórur steinur og er við at verða prentaður. Á arbeiðsborðinum hjá listamanninum liggja fýra steinar og eru lidnir frá hansara hond. Teir mangla bara at verða prentaðir
Erik Heide er føddur á oynni Mors í 1934, har hann enn býr. Hann er ikki minst kendur fyri sínar mongu kirkjuprýðingar, sum hann sjálvur hevur mist talið á, hann var bara 22 ára gamal, tá tann gjørdi ta fyrstu. Listamaðurin hevur stóran áhuga fyri keltiskari list og hansara egnu verk eru merkt av sama sterka einfeldi og inniliga átrúna sum hómast inni í gomlum romanskum kirkjum. Verkini hjá Erik Heide eru modernað við eksistentiellum innihaldi, tey snúgva seg um lív og deyða hjá menniskjanum á foldum og sjálvt um listamaðurin ikki nýtir eitt beinleiðis kristiligt myndamál í myndum sínum, eru hetta myndir, sum trúgva uppá og sum takka fyri alt tað góða í tilveruni. Eitt takksemi, ið er fult av ljósi og skugga sum í hesi lýsingini hjá Williami Heinesen, ið lýsir bardagan millum ónt og gott soleiðis: “Solen skinner paa vaagens vestlige side. En vidunderlig morgen! De smaa støvede og skimlede pakhusruder fører en haabløs kamp for at holde solskinnet ude. Men det er dem for overmægtigt. Det har godhedens sejrrige vælde i sig, det tøer dem op med samt deres grønne mug og teologiske edderkoppespind, ligesom den gode handling tilintetgør smaa menneskers rænker og nederdrægtigheder (s.199 De fortabte Spillemænd).


text:
Sverri Egholm
26.09.2017 - 17:16
Tíðindi > Samfelag & Politikkur > Samferðsla
- Vit hava longu ótíðarhóskandi og vandamiklar tunlar, og at teir afturat hesum nú skulu verða stongdir meginpartin av náttini í hálvt ár, ber slettis ikki til. Vit góðtaka hetta ikki.
Soleiðis siga millum annað borgarar í Hvannasunds kommunu í einum mótmælisskrivi, nú SEV hevur ætlanir um at steingja tunlarnar norð um Fjall frá klokkan 23 á kvøldi til klokkan 5:30 á morgni.
Beinanvegin boð komu frá Landsverki um hetta, vístu fólk norðanfyri sína ónøgd. Og tað gera tey eisini í mótmælisskrivinum, sum er sent miðlunum í dag.
- Vit mótmæla at umstøðurnar og livikorini við hesari innrás í okkara lív verða verri enn tey longu eru orsakað av tunlunum.
- Gamaní skal vinnulívið hava nokk at streymi, men tað mugu ikki verða borgararnir norðanfyri, ið skulu svíða fyri at hetta skal lata seg gera. Vit hava víst ómetaligt tolsemi í fleiri ár, men nú kann vera nokk!
Skotið verður upp, at kaðalin má leggjast upp um fjall ella at eitt aggreat kann sitast upp til viðkomandi virksemi, sum hevur so stóran tørv á meiri streymi.
Á Viðareiði eru tey eisini ónøgd við støðuna.
- Av tí at tunlarnir eru lívsæðrin hjá okkum, sum búgva her norðuri, kann tað als ikki góðtakast, at tunlarnir verða stongdir hvørja nátt í eitt hálvt ár, og íbúgvararnir bert sleppa at koyra ígjøgnum ávís tíðarskeið á náttini, skrivar Rói Matras Absalonsen í lesarabrævi.
Kunnandi fundur í annaðkvøld
Í annaðkvøld verður kunnandi fundur um hetta arbeiðið í Skúlanum á Fossanesi, har umboð fyri Sev, Landsverk, kring liggjandi kommunurnar og tilbúgvingina í Norðoyggjum vera til staðar. Fundurin byrjar klokkan 19.
Sí eisini:
Borgarar í Hvannasunds kommunu: Kortanei til at steingja tunlarnar
Opið bræv til Ewald Kjølbro


text:
Vit eru skelkaði av, at innkomuvegurin frá nýggja undirsjóvartunlinum, har loyvið verður at koyra 80 km/t, kanska verður lagdur kloss uppat býlinginum Inni á Gøtu og spæliplássinum fyri endan av Niðaragøtu. Nevndin í Eigarafelagnum Inni á Gøtu sendi mótmælið til býráðið, og vit vóru á fundi við Heðin Mortensen og Boða Haraldsen tann 8.apríl.
Vit søgdu frá okkara stóru ónøgd og fingu at vita, at eingin avgerð er tikin enn. Boði og Heðin kunnaðu okkum um støðuna millum kommunu, Landsverk og tunnilsfelagið. Tunnilin kemur upp stutt norðanfyri Hvítanes og útfra hesum hava Landsverk og tunnilsfelagið skitserað 4 uppskot til innkomuveg til Havnar.
Uppskotini kunnu síggjast við at trýsta á leinkjuna niðanfyri.
Vit boðaðu frá, at vit eru hart ímóti uppskotunum 2, 3 og 4, tí vegurin liggur alt alt ov tætt við býlingin Inni á Gøtu. Í løtuni bíðar kommunan eftir eini ferðslu-analysu frá Landsverk, sum viðger uppskotini. Samskifti er eisini við Henrik Old, landsstýrismann. Avtalað varð, at býráðið gevur okkum kunning um málið, tá ein avgerð verður tikin.


text:
Politikkur
Er veruliga endamálið við fólkaatkvøðuni at útseta eina kommununýskipan ?
02. Mai 2012
Fullkomin óvissa og ørkymlan ger seg tíverri galdandi nú fólkaatkvøða um kommunusamskipan stendur fyri framman. Hevði ynskt at vit kundu sagt “leingi er tað, ið...
les meir
Hví skulu vit leggja saman?
30. Apr 2012
Hesar seinastu dagarnar hevur nógv verið tosað um fólkaatkvøðuna um kommunusamanlegging, ið verður hósdagin 3. mai, á krossmessu. Tað er uppgávan hjá okkum øllum,...
les meir
Stórur áhugi fyri nýggju miðstaðargøtuni
27. Apr 2012
Karlamagnusarbreyt: Stórur áhugi fyri nýggju miðstaðargøtuni, sigur borgarstjórin Fyri at samanbera, so verður Hoyvík liðugt útbygd ein býlingur, sum verður væl størri enn Klaksvík. Tí...
les meir
Heðin Mortensen, borgarstjóri: Vit eiga at banna píkum í høvuðsstaðnum
27. Apr 2012
Borgarstjórin heitir nú í sambandi við umhvørvisvikuna í høvuðsstaðnum á landstýrismannin at virka fyri, at kunngerðin um nýtslu av píkadekkum verður broytt soleiðis, at bannað...
les meir
Løgmaður hevur boðið NATO aðalskrivaran til Føroyar
23. Apr 2012
Kaj Leo Holm Johannesen, løgmaður, hevur í dag havt fund við Anders Fogh Rasmussen, NATO aðalskrivara. NATO aðalskrivarin kunnaði løgmann um áleikandi mál í NATO...
les meir
Venstre anbefaler forhandlinger før sanktioner træder i kraft mod Færøerne
22. Apr 2012
Folketingets Europaudvalg har i dag (fredag) taget stilling til den verserende makrelsag, der drejer sig om fiskeri af makrel i Nordatlanten. Pressemeddelelse: Et flertal i...
les meir
Reyða stjórnin ætlaði at stuðla ES-revsitiltøkum móti Føroyum
21. Apr 2012
Sambandsflokkurin á Christiansborg: Samráðingar millum andstøðuna og reyðu donsku stjórnina vísa, at stjórnin ætlaði at stuðla ES í møguligum revsiatgerðum móti Føroyum orsakað av makrel-ósemjuni....
les meir
Vil vita meira um fátækramarkið
17. Apr 2012
Munnligur fyrispurningur til Anniku Olsen landsstýriskvinnu í Almannamálum. Spurningur: Landsstýriskvinnan verður vinarligast biðin kunna Løgtingið um hvussu gongst við arbeiðinum at áseta sokallaða fátækramarkið. Hvør...
les meir


text:
Eimskip hevur fingið eina bót upp á 50 mió. íslendskar kr. (umleið 1,3 mió. kr.) frá íslendska fíggjareftirlitinum (FSA), tí felagið ikki avdúkaði rætta úrslitið fyri fyrsta ársfjórðing av 2016 í nóg góðari tíð.Hetta kemur fram í eini fráboðan frá
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain


text:
07 aug. 2018
Nýggjur leiðari settur á Vinnuframa
Vinnuframi hevur sett Matheu Hilduberg sum leiðara í Vinnuframa. Mathea hevur fleiri útbúgvingar, m…
Les meira
08 jun. 2018
Leiðari til Vinnuframa
Vinnuframi stuðlar vinnuligum føroyskum verkætlanum og fær tær á flog. Ein av lyklapersónunum í hesa…
Les meira
03 apr. 2018
Almennur fundur um hópfígging (Crowdfunding)
Er tørvur á einum føroyskum hópfíggingarpalli?
Les meira
07 feb. 2018
Leiðari í Filmshúsinum
Tina í Dali Wagner verður leiðari í Filmshúsinum. Nýstovnaða Filmshúsið skal ganga á odda fyri føroy…
Les meira
21 sep. 2017
Lissi á CIFF
Ein av nýggju sniðgevunum í Føroyum, Lissi Bjarnadóttir Andreassen luttók á CIFF 2017, sum bleiv hil…
Les meira
28 mar. 2017
Beinta Poulsen á messu við nýggjum klædnamerki
Vinnuframi hevur stuðlað Beintu Poulsen, sum hevur verið á Revolvermessu í Keypmannahavn við nýggja…
Les meira
02 feb. 2017
Sjálvvirkandi fóðurskipan frá JT electric
JT electric hevur ment eina fóðurskipan, ið veruliga brýtur upp úr nýggjum, í mun til verandi fóðurs…
Les meira
07 des. 2016
Søluátak í Íslandi
Umboð fyri Sirri hevur verið í Íslandi í nakrar dagar í novembur og gjørt eitt søluátak fyri at mark…
Les meira


text:
Sund
Sund á syðru síðu á Kaldbaksfirði er gomul bóndabygd, har ongantíð hevur verið meira enn eitt festi. Tað var rættiliga stórt - 12 merkur. Tey umleið 20 fólkini, sum einaferð hava búð á garðinum á Sundi, hava livað av tí, jørðin hevur borið, men útróðurin hevur eisini verið eitt gott ískoyti.
Landbúnaður er enn sum áður á Sundi, men eystan fyri bóndahúsini, har bøur fyrr var, er nú stórt havnarlag, ætlað útflutningsvinnu og møguliga komandi oljuvinnu. Norðan fyri hevur SEV motorverk. Við havnarlagið er eisini eitt asfaltvirki. Saman við Kaldbak kom Sund upp í Tórshavnar kommunu í 1977.


text:
Fyriskipararnir av Tokyo 2020 kunngjørdu í dag skránna fyri svimjistevnuna á hesum Olympisku Leikum, har vit kunnu lesa at svimjistevnan verður frá 25. juli til hin 2. august, við innleiðandi riðlum frá kl 19:00 um kvøldið og síðani finalum frá kl 10:30 dagin eftir.
Tag: Tokyo 2020
FINA kunngjørt uppskot til kravtíðir til OL í Tokyo 2020
FINA hevur kunngjørt hetta skjal um kravtíðir til Olympisku Leikir 2020 í Tokyo, sum væl at merkja fyrst skal endaliga góðkennast í desember 2018. Fyri okkum føroyingar er tað mest áhugaverda, at Signhild Joensen úr Ægir hevur svomið skjótari enn kravtíðin í 200 metra ryggsvimjing!
Continue reading FINA kunngjørt uppskot til kravtíðir til OL í Tokyo 2020
Tokyo 2020 nærkast
1000 dagar til Tokyo 2020
Japan Times skrivar her at tað í dag eru 1000 dagar til Olympisku Leikir í Tokyo 2020, og varð tað tí eisini markerað við ymiskum tiltøkum runt um í Tokyo. Góð tíð enn, men men ! 🙂
Paralympics skerjir svimjigreinarnar til Tokyo 2020
Altjóða paralympiska nevndin kunngjørdi í gjár ætlaða talið av ítróttarfólkum og -greinum til Tokyo 2020, at tilsamans verða 4400 íðkarar og 537 heiðursmerkjagreinir í 22 ítróttum. Hetta er umleið somu tøl sum í Rio 2016, har tey vóru tilsamans 4328 íðkarar í 528 heiðursmerkjagreinum, men innanhýsis flytingar gera tó at svimjing fer frá 152 til 146 heiðursmerkjagreinir.
Continue reading Paralympics skerjir svimjigreinarnar til Tokyo 2020
IOC góðkent 800 frí fyri menn og 1500 frí fyri kvinnur sum OL-greinar (umframt 4×100 blandað mix)
Altjóða olympiska nevndin IOC kunngjørdi í dag tær ítróttargreinar sum tey hava valt at leggja afturat skránna til OL í Tokyo í 2020, har tað fyri okkum í svimjingini er serliga áhugavert, at 800 metra frí fyri menn og 1500 metra frí fyri kvinnur nú eisini eru OL-greinar, umframt 4×100 blandað fyri mix lið (t.e. liðsvimjing við tveimum kvinnum og tveimum monnum á hvørjum liði).
Continue reading IOC góðkent 800 frí fyri menn og 1500 frí fyri kvinnur sum OL-greinar (umframt 4×100 blandað mix)


text:
Føroyska málnevndin fer í luftina í vetur. Vit fara nú í vetur at hava eina stutta málsending í morgunsendingini millum klokkan 8 og 9. Hesin máltáttur verður heilt stuttur – um ein minutt til longdar.
Málnevndin er fegin um at fáa henda møguleika, og tað er sjálvsagt, at tá ið tað er málnevndin, ið skipar fyri, verður sjónarhornið tað málrøktarliga. Útgangsstøðið er, at sumt er betri enn annað og ikki allur málburður er eins góður, og vit fara bæði at mæla til og frá. Vit fara at gera viðmerkingar til tað, sum vit hoyra, síggja og lesa. Føroyska málnevndin hevur verið til síðan 1985, men ein slíkur máltáttur hevur ikki verið royndur áður. Vit vóna, at lurtararnir fara at taka væl undir við hesum tiltaki. Fólk eru sjálvandi vælkomin at lýða okkum ymiskt í oyra til sendingarnar. Tit kunnu seta tykkum í samband við málstovuna og fáa eitt prát við skrivaran, sum er á málstovuni millum klokkan 9 til 16 hvønn dag frá mánadegi til fríggjadag. Limirnir í málnevndini leggja máltáttin til rættis.


text:
4. mars 2018
Áhugaverd kapping í málningalist verður á Torginum í SMS leygardagin 10.mars. Avmarkað pláss. Les meir um tilmelding her.
Kunning og mannagongd:
- Melda til við at senda eini privat boð til "SMS á netinum" á Facebook og viðheft eina mynd av onkrum, sum tú hevur málað fyrr.
- 15 luttakarar vera valdir út, og fáa boð í seinasta lagið fríggjadagin 9.mars.
- Luttakarnir skulu møta upp á Torginum kl.14.
- Øll útgerð verður útleverað í SMS – lørit, penslar, máling osfr.
- Luttakarnir fáa eitt ávíst evni, og hava síðan 4 tímar at gera ein málning.
- Ein listavegleiðari verður á staðnum.
- Vinnarin verður kunngjørdir leygardagin 17.mars kl.14.


text:
Runavíkar Kommuna er vinarbýur við Hjørring.
Í hesum sambandi hevur verið vanligt, at tónleikarar úr Hjørring vitja í samband við Mentanarvikuna og Faroexpo - og í ár var einki undantak.
Tey vitjandi í ár vóru úrvalsnæmingarnir úr Hjørring Musiske Skole Matilde Kanstrup Christensen, ið spælir klaver, og Christine Hoflund Elkjær, ið spælir cello. Tær eru 15 ára gamlar og hava spælt í 7 ár. Umframt næmingarnar luttóku eisini lærarin Birgitte Zielke, ið spælir klaver, og musikkskúlaleiðarin, Christian Larsen, ið spælir klarinett.
Á vitjanini høvdu tey fleiri framførslur. Tey spældu til setanina av Faroexpo týsdagin og høvdu konsert í Glyvra Kirkju sama kvøld. Og mikudagin spældu tey aftur í samband við Faroexpo ráðstevnuna í Løkshøll.
Gestirnir úr Hjørring ynsktu at styrkja sambandið millum musikkskúlarnar báðar, og er tí eitt víðkað samstarv í væntu.
Mentanarvikan er alla hesa vikuna við fjølbroyttum mentanartilboðum.


text:
Eirikur Lindenskov 10.11.2014 (07:28)
Tórbjørn Poulsen farin
Fríggjadagin bórust deyðsboðini av Tórbjørn Poulsen, fyrrverandi landsstýrismanni og løgtingsmanni.
Tórbjørn Poulsen var 82 ára gamal, nú hann doyði. Hann var føddur 25. januar í 1932. Hann var sonur Poul á Grundini av Eiði og Miu á Lava. Tey búðu á horninum í Varðagøta/Sjúrðargøta í Rabarbukvarterinum í Havn.
Hann var útbúgvin sivilverkfrøðingur í 1959 og starvaðist sum leiðari á Loranstøðini á Eggjunum í Vági fyrstu árini fram til 1962. Hann starvaðist sum verkfrøðingur hjá Post- og Telegrafvæsenet í Danmark frá 1962-1973, tá familjann flutti heim til Føroya, og Tórbjørn fór í starv sum deildarlieðari hjá Telefonverkinum. Hetta starvið røkti hann fram til 1997, tá hann legði frá sær.
Tá Pauli Ellefsen skipaði landsstýri 5. januar í 1981, vóru boð eftir Tórbjørn Poulsen at røkja starvið sum landsstýrismaður í fíggjarmálum. Samgonga varð skipað millum Sambandsflokkin, Fólkaflokkin og Sjálvstýrisflokkin. Tórbjørn Poulsen røkti starvið sum landsstýrismaður hetta skeiðið, sum vardi fram til 11. janaur í 1985. Hesa tíðina hevði Tórbjørn Poulsen farloyvi frá Telefonverkinum.
Tá Hilmar Kass legði frá sær sum tingmaður og ikki stillaði uppaftur á løgtingsvalinum í 1988, var Tórbjørn Poulsen valdur á ting fyri Sjálvstýrisflokkin í Suðurstreymoyar Valdømi. Hetta starvið røkti hann fram til løgtingsvalið, sum varð útskrivað í úrtíð í 1990.
Umframt politisku størvini sum løgtingsmaður og landsstýrismaður, røkti Tórbjørn Poulsen eisini onnur almenn størv sum limur í Tórshavnar Líkningarnevnd 1985-88, Stýrislimur í Norðurlandahúsinum 1985-91 og 1996-97, limur í Yvirfriðingarnevndini frá 1991, og stýrislimur í Nordens Institut i Grønland/NAPA 1998-2000.
Tórbjørn Poulsen var giftur við Áslu, fødd Mouritsen, dóttir Sigrid Johannesen úr Funningi og Hans Paula Mouritsen úr Sørvági. Tey fingu børnini Guðrið, Marjun, Poul Henrik, Sigmar. Poul Henrik doyði í 2005.
Tórbjørn Poulsen verður borin úr Vesturkirkjuni í Havn í dag klokkan 13.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
(Deknur: Kirkjuliðstænari í staðbundnari kirkju/meinigheit)
Meinigheitirnar í dag tykjast ætla at stýra sær sjálvum eftir reglum, sum tær sjálvar finna uppá sum best ber til, og so sum best hóskar tíðarandanum. Man uppførir seg sum um man ongar reglur hevur fingið frá Guði. Guð hevur hinvegin í orði sínum givið okkum long stykkir sum siga okkum heilt greitt, enntá í punkt-formi, hvørji krøv Guð setur til sínar hirðar, samkomutænarar og elstaráð.
Guðs meinigheit í hesi síðstu tíð núverandi hevði gjørt væl í at givið Guðs orðum um hesi viðurskiftir gjølla gætur, tí Guð meinar altso hvørt orð hann sigur; (sí Nummur 4:2 ; Jeremiah 26:2 ; Matth. 24:35 ; Titus 1:2).
8 Líkaleiðis mugu deknarnir vera virðiligir, ikki tvítungutir, ikki givnir til nógv vín, ikki grádigir eftir skitnum vinningi;
9 Haldandi loyndardóm trúarinnar í eini reinari samvitsku.
10 Og lat hesar eisini fyrst verða royndar; síðan lat teir brúka dekna-embætið, verðandi funnir ólastandi.
11 Enntá soleiðis mugu teirra konur vera virðiligar, ikki baktalarar, edrúiligar, trúfastar í øllum lutum.
12 Lat deknarnar vera ektamenninar hjá einari ektakonu, stjórnandi børnum sínum og egnu húsum sínum væl.
13 Tí at teir, sum hava brúkt dekna-embætið væl, útvega til sín sjálvs eina góða støðu, og mikið dirvi í trúnni sum er á Christ Jesus.
- Deknarnir mugu vera virðiligir
.. Líkaleiðis mugu deknarnir vera virðiligir, (v. 8)
- Deknarnir mugu ikki vera tvítungutir
.. ikki tvítungutir, (v. 8)
- Deknur má ikki vera givin til nógv vín
.. ikki givnir til nógvs víns, (v. 8)
- Deknur má ikki vera grádugur eftir skitnum vinningi
.. ikki grádigir eftir skitnum vinningi; (v. 8)
- Deknar mugu halda loyndardóm trúarinnar, t.e. kenna og varðveita evangeliið og Guðslæruna
.. Haldandi loyndardóm trúarinnar. (v. 9)
- .. Hetta mugu deknarnir gera í reinari samvitsku, altso í ærligheit og sannleika, uttan hykl
.. í eini reinari samvitsku (v. 9)
- Deknar eiga at verða royndir áðrenn teir verða innsettir
.. Og lat hesar eisini fyrst verða royndar; (v. 10)
- At vera deknur er eitt embæti í samkomuni
.. síðan lat teir brúka dekna-embætið, (v. 10)
- Deknarnir kunnu vera mangir
.. lat hesar.. (v. 10)
- Orðið deknur (gr. “diakoneo”) merkir tænari ella hjálpari
(so tað er altso ein tænari og ein hjálpari, sum ein deknur er)
.. dekna-embætið, (v. 10)
- Deknar mugu verða funnir ólastandi
.. verðandi funnir ólastandi. (v. 10)
- Deknar hava konur, so teir eru menn (ikki konur)
.. Enntá soleiðis mugu konur teirra vera .. (v. 11)
- Konur deknanna mugu vera virðiligar
.. Enntá soleiðis mugu konur teirra vera virðiligar, (v. 11)
- Konur deknanna mugu ikki vera baktalarar
.. ikki baktalarar, (v. 11)
- Konur deknanna mugu vera edrúiligar
.. edrúiligar, (v. 11)
- Konur deknanna mugu vera trúfastar í øllum lutum
.. trúfastar í øllum lutum. (v. 11)
- Deknar mugu vera ektamenninir hjá éinari ektakonu (aftur her: deknar eru menn)
.. Lat deknarnar vera ektamenninir hjá einari ektakonu, (v. 12)
- Deknar mugu stjórna børnum sínum væl
.. stjórnandi børnum sínum … væl. (v. 12)
- Deknar mugu stjórna egnu húsum sínum væl
.. stjórnandi … egnu húsum sínum væl. (v. 12)
(Legg annars til merkis, at húsið í Guðs orði verður altíð kallað mansins, ikki konunnar; tí at maðurin er høvdið, og hann er forsyrgjarin; hann byggir reiðrið, og bøga hansara støðast heima.)
- Embætið brúkt væl útvegar eina góða støðu
.. Tí teir sum hava brúkt dekna-embætið væl útvega til sín sjálvs eina góða støðu, (v. 13)
- .. og mikið dirvi í trúnni
.. og mikið dirvi í trúnni sum er á Christ Jesus. (v. 13)


text:
Genesis 1:1 (fyrsta vers í King James Bíbliuni)
Tal av bókstavum : 44
Sjálvljóð : 17
Hjáljóð : 27
Tal av orðum : 10
Opinberingin 22:21 (síðsta vers í King James Bíbliuni)
Samlað tal av bókstavum : 44
Sjálvljóð : 17
Hjáljóð : 27
Tal av orðum : 12
I. Jóh. 5:7 (mest álopna vers í King James Bíbliuni)
Samlað tal av bókstavum : 88 (44+44, tí Jesus Christus er Guð í báðum testamentum)
Sjálvljóð : 34 (17+17, tí Jesus Christus er Guð í báðum testamentum)
Hjáljóð : 54 (27+27, tí Jesus Christus er Guð í báðum testamentum)
Tal av orðum : 22 (10+12, tí Jesus Christus er Guð í báðum testamentum)
(Hetta er Guðs prógv um, at I. Jóh. 5:7 hoyrir heima í hansara bók. Vanligur logikkur sigur okkum, at bara GUÐ kann gera sovorið. Jesus Christus er Guð í Gamla Testamenti og í Nýggja Testamenti. I. Jóh. 5:7 er tað versið í Heilagu Bíbliuni sum best prógvar Jesu Christi Guddómleika, tí hann er annar persónur í tríeindini; eitt við Faðirin og við Heilaga Andan, og tí er hann Guð í báðum testamentum.)
Jesus Christus er Orðið. Jesus Christus er Guð.


text:
Uppskot um broyting í løgtingslóg um ræði á málum og málsøkjum
Uppskot til løgtingslóg um broyting í løgtingslóg um ræði á málum og málsøkjum
(Yvirtøka av málsøkinum loðslógarøki)
§ 1.
Í løgtingslóg nr. 41 frá 10. mai 2006
um ræði á málum og málsøkjum, sum
seinast broytt við løgtingslóg nr. 7 frá
17. februar 2010, verður § 1, stk. 2, nr.
18 strikað.
§ 2.
Løgtingslógin kemur í gildi 1. august
2011.
Serligar viðmerkingar
Vísandi til lógina um ræði á málum og málsøkjum, sokallaða ræðislógin, verður
skotið upp, at loðslógarøkið verður yvirtikið, og at hetta verður staðfest við
løgtingslóg.
Fíggjarligar avleiðingar
Viðvíkjandi fíggjarligu avleiðingunum av at yvirtaka málsøkið, verður hetta viðgjørt
undir nevndarviðgerðini.
Almennar viðmerkingar
Javnan verður málið viðvíkjandi kravdum loðsi tikið upp á løgtingið og í miðlunum.
Semja tykist verða um, at her er regluverkið ikki nóg gott, og at her má gerast nakað.
Tað skal tó sigast, at nógv tey flestu fremmandu skipini, sum koma á okkara firðir og
sund ynskja loðs umborð tá hesi vitja ein av firðum okkara. Men so eru tað skipini við
fremmandari manning umborð sum ikki gera tað, og tá kann vandi verða á ferð.
Orsøkirnar til at loðsurin verður valdur frá kunnu verða t.d. fíggjarligir ella tí at tey á
brúnni ikki síggja nakran vanda í at fara inn uttan loðs.
Nógv vinnuligt virksemi er við havnaløgini kring landið alt, samstundis sum
virðismiklir aliringar mynda firðir okkara. Talan er sostatt um virksemið, sum myndar
vinnu okkara á landi og á sjógvi og sum er krumtampurin í føroyska vinnulívinum og
búskapinum, og stendur hetta virksemi fyri so at siga øllum tí føroyska
útflutninginum. Harumframt er hetta virksemi staðsett á leiðum, sum livir av reinum
umhvørvi. Tí kann skaðin verða øgiligur um vit síggja stórt uppá skip við alskyns
vandamikulum góðsi umborð, sum ferðast ókend inn og út frá landi okkara.
Hetta fær lond aðrastaðni at seta strong trygdarkrøv um loðs og depositum og annað,
sum ger, at virðingin fyri umhvørvinum og djóralívinum har um leiðir, er í hásæti.
Men so tykist ikki vera í Føroyum.
Tað er ógvuliga naivt at trúgva, at hendingin við Olshanu ikki endurtekur seg. Hví
skal hon ikki tað? Her sigla skip regluliga inn og út eftir firðum okkara, og tey hava
frítt at fara við vandamiklum góðsi og við skiparum, sum als onki kenna til firðirnar.
Hevði ein loðsur verið umborð á russiska trolaranum Olshanu, tá ið skipið sigldi
útaftur, hevði skipið neyvan siglt á flesjarnar. Tað vóru øll samd um, tá ið skaðin var
hendur. Og beinanvegin var almannakunngjørt frá útinnandi valdinum, at nú fór
skipanin við kravdum loðsi at verða sett í verk. Síðani eru gingin fleiri ár, uttan at
nakað alment er komið fram um, at nakað er broytt á hesum øki. Tað undrar stórliga,
at slík tøgn valdar um hetta málið, serliga tá ið hugsað verður um tann skaða, sum
skip við ókunnufólki á brúnni kunnu verða atvoldin til.
Á Løgtingi, 1. mars 2011
Høgni Hoydal Annita á Fríðriksmørk Sjúrður Skaale
Bergtóra H. Joensen Hergeir Nielsen Bjørt Samuelsen
Tórbjørn Jacobsen og Heini O. Heinesen


text:
Heystfagnaður
11. oktober 2018
Heystfagnaður verður á Torginum í SMS 16.–20. oktober kl. 10-17, har dentur verður lagdur á samveru saman við familjuni við at vera virkin og minka um skíggjatíðina. Øll eru vælkomin.
Heystfagnaðurin í SMS í ár er í samastarvi við Savnsfagnaðin, og evnið er "Heimsmál”. Tað er ST sum vísa á 17 heimsmál, ið kunnu skapa ein betri heim, og SMS hevur valt at kunna um 12. málið: ”Ábyrgdarfull nýtsla og framleiðsla”.
Á Torginum hesar dagar verða ymiskir aktivitetir, ið kunna um ábyrgdarfulla nýtslu og minking av skíggjatíð. Aktivitetirnir eggja eisini fólki at vera kreativ og virkin.
Seinnapartin hvønn dag verður ein kreativur verkstaður, har møguleiki verður at skapa eitt persónligt hvíldarstað til telefona, og eisini verður møguleiki at skapa ein sáttmála um skíggjanýtsluna í húsinum.
Hvønn dag verður eisini ein krókur við ABC fyri sálarliga heilsu. Við spurninginum ”Hvat ger teg glaðan?” verður møguleiki at samskifta, tekna og spæla við ABC krabbagágguna.
Týsdagin 16. oktober og hósdagin 18. oktober framførur VEIA eitt brot úr leikinum "Luddi og Lundisa”.
Seinnapartin fríggjadagin fer SMS í samstarvi við Fólkaheilsuráðnum at bjóða fólki at hitta og royna ymiskar frítíðarfelagsskapir í Føroyum.
Heystfagnaður er í Norðurlandahúsinum mánadag – fríggjadag kl. 9-17
Savnsfagnaður er á Tjóðsavninum, Listasavninum og Sjósavninum mánadag – fríggjadag kl. 11-16
Minst til P-skivuna
maks 2 tímar
mánadagur 15. oktober 2018
Kjøtfrikadellur v/eplum, sós og reyðkál
týsdagur 16. oktober 2018
Stroganoff v/eplamorli og reyðrøtum
mikudagur 17. oktober 2018
Fiskafrikadellur v/eplum, smelt og remolátu
hósdagur 18. oktober 2018
Høsnarungi v/kips, agurksalat og remolátu
fríggjadagur 19. oktober 2018
Búffur v/eplum, leyki, sós og agurksalat
Nýtt frá SMSFleiri tíðindi ›
Heystfagnaður
Heystfagnaður verður á Torginum í SMS 16.–20. oktober kl. 10-17, har dentur verður lagdur á samveru saman við familjuni við at vera virkin og minka um
Grøntobur
Grøntobur verður á Torginum í SMS 8.-13. oktobur, har kunna verður um vistfrøði og umhvørvi. Allir dagstovar eru vælkomnir til ókeypis, vistfrøðiliga
Mótasýningin í SMS
Vit gleða okkum at sýna fram nýggjasta heystmótan. Eisini bjóða vit inn til gávuposar, munnbitar og sera góða tilboð millum kl.20-22.
Tey nýggjastu bløðiniFleiri bløð ›
Miklagarðsblaðið - Vika 42
Matpakkin


text:
Herflotin kom til hjálpir, tá eitt flogfar endaði á sjónum
Amerikanski herflotin kom til hjálpar, eftir at eitt flogfar datt niður, tá tað skuldi lenda í Micronesia. Leitað verður
eftir einum fólki.
Flogfarið gjørdi
klárt at lenda á Chucu Island í Micronesia í nógvum regni og vánaligum sýni, tá
tað endaði á sjónum bert hálvan fjórðing frá flogbreytini.
Ferðafólk og
starvsfólk rýmdu í skundi út gjøgnum neyðdyrnar á flogfarinum, sum stutt eftir
sakk á 100 føtur dýpi. Lokalir bátar og amerikanski herflotin komu til hjálpar,
og eitt kavaralið hevur verið inni í flogfarinum. Har var onki fólk at finna.
35 ferðafólk og
manningin, sum taldi 12 fólk, vórðu bjargað. Hildið verður, at tað eina fólkið,
sum leitað verður eftir, onkursvegna er komið sær í land.
Seks ferðafólk
vórðu innløgd á sjúkrahús, og støðan hjá teimum er hampulig eftir umstøðunum,
verður sagt.
Air Niugini, sum
átti flogfarið, varð stovnað í 1973.
ABC News sigur,
at 111 fólk eru deyð í vanlukkum við PNG-skrásettum flogførum seinastu 20 árini,
men ongi flogfør hjá Air Niugini hava verið teirra millum.
Kelda: Maritime
Executive


text:
Listamannahúsið á Dalatrøðni
10. Jul 2015
Janus Kamban, myndahøggari, skrivaði í sínum testamenti, at hansara ognir skuldu fara í ein grunn, nevndur Listamannahúsið á Dalatrøðni. Hesin grunnur skuldi stjórnast av...
les meir
Felagið hevði ársaðalfund, leygardagin 13. juni 2015
26. Jun 2015
Hilmar Høgenni greiddi frá virksemi felagsins í farna ári. Julianna Klett legði fram góðkendan og grannskoðaðan rknskap.Fyri vali til nevndina stóðu Annika Marr...
les meir
Ólavsøkuframsýningin 2015
12. Jun 2015
Aftur í ár skipar Listafelagið fyri Ólavsøkuframsýningini, og hevur heitt á Oggi Lamhauge at standa fyri. Ólavsøkuframsýningin 2015 verður sum vant ein samanseting av...
les meir
Ársaðalfundurin er útsettur til 13. juni 2015
17. Apr 2015
Ársaðalfundur felagsins, sum var lýstur at verða leygardagin tann 18. apríl 2015, er útsettur til 13. juni kl. 16 í Listasavninum. Skrá sambært viðtøkum...


text:
-Alex James, bassleikari í Blur, um Føroyar anno 1997.
Herfyri kom eg onkursvegna í tankar um Blur konsertina í høllini á Hálsi í Havn í 1997. Hugsaði við mær sjálvum, at har átti at ligið okkurt á netinum frá teirri konsertini. Googlaði "blur faroe islands" og sí: íslendski heimildarfilmurin Nirdst í Nordri: Blur, ið lýsir konsertferðina í Føroyum, Grønlandi og Íslandi í '97 kom undan kavi (filmurin er lagdur inn niðanfyri). Havi aldrin hoyrt um filmin áður. Upptøkur eru frá konsertini í høllini á Hálsi. Áhugavert at síggja aftur.
Eg var 17 ár tá og havi framvegis konsertplakatina liggjandi onkustaðni. Vit fóru nakrir til Havnar á konsert og settu okkum á ein bonk aftast at lurta eftir Mold, ið hitaðu upp. Minnist at Niclas Thorsteinsson vinklaði 'Back To London' til bretska upprunan hjá Blur. Eisini spældu teir eina góða versión av 'Burning Love' hjá Elvis, har Niels stóð seg væl við falsett kóri. Hetta var, so segði hann, áðrenn gimpin, so man var eitt sindur ovfarin.
Blur komu síðan á pallin, men vit vóru sitandi. Tað skuldu tó ikki nógvar strofur av 'Beetlebum' til, fyrrenn eg brádliga stóð frammarliga og var púra vekk. Hevði eina instinktiva uppliving av at hetta var kul, rátt og ófantaligt. Tað, ið øll mintust frá konsertini var, at Damon Albarn hevði sagt, at føroyska ølið smakkaði av pissi. Tað fekk eg ikki við. Eg helt bara at teir rockaðu. Annars frættist tað frá afterparty'num uppi á Hotel Føroyum, at nógvar føroyskar gentur høvdu leita sær kjans, men Damon Albarn og Alex James endaðu við at fríggja við hvørjum øðrum. Havi altíð sæð hetta sum ein væl meira lemjandi kritikk av føroyska úrvalinum enn hatta við ølinum...
Alex James greiðir í filminum frá, at hann var "freakaður út", tá hann fann útav at føroyingar drepa grind. Hann setti seg í samband við Greenpeace, og fann síðani útav, at "einki veksur í Føroyum". Heldur ikki epli (!) Hann resonerar seg síðani fram til, at tað má vera í lagi at vit drepa grind, eftirsum vit einki annað fáa til matna. Fitt!
Út frá filminum tykjast limirnir í bólkinum annars rættiliga óeydnusamir um hetta mundið, og okkurt bendir á, at Føroyar og Blur ikki synkaðu serliga væl. Kanska vóru teir skuffaðir av, at tað ikki var nóg eksotiskt, og tá teir koma til Grønlands tykist hýrurin eisini at batna. Ein skal minnast til, at post-britpop niðurtúrurin hjá Blur var byrjaður aftaná útgávuna av fjóru plátuni The Great Escape í 1995.
Fimta útgávan Blur kom í februar 1997 og innihelt stórhittið 'Song 2', umframt løg sum 'Beetlebum' og 'On Your Own', ið eisini vóru nógv spæld á MTV. Á útgávuni fluttu teir seg frá reindyrkaða britpop úttrykkinum yvir ímóti alternativum amerikanskum rocki s.s. Pavement og Sonic Youth. Eg lurtaði sera nógv eftir teirri útgávuni tann tíð tað var. Blur var partvíst innspæld í Íslandi, og tað var aftaná tað uppihaldið at teir fingu hugskotið at gera eina túring í útnorðuri.
Á pressufundinum í Grønlandi verður Damon Albarn spurdur hvussu konsertin í Føroyum gekk, og hann svarar, at tað var sum tá teir vóru yngri og spældu konsert á skúlanum har teir gingu. Um eg hevði hitt hann, so hevði eg greitt honum frá hugtakinum "at spæla til dans", og sagt, at var faktiskt hetta teir gjørdu í høllini á Hálsi. Tað gjørdi man fyrr í Føroyum. Man spældi ikki konsert, man "spældi til dans". Tað broyttist tó skjótt og í dag eru konsertir jú gerandiskostur. Sumt broytist til tað betra. Takk og lov fyri tað.
Ein pressufundur er eisini í Føroyum áðrenn konsertina á Hálsi. Jákup Magnussen roynir at gera samrøðu við bólkalimirnar, men stemningurin er løgin og tá Graham Coxon fer flennandi avstað tykist fundurin liðugur áðrenn tíð. Spurt verður tó inn til Amerikutúrin fyri framman, og tað gevur meining, tí um hetta mundið áttu Blur enn til góðar at sláa ígjøgnum í USA. Áðurnevndi 'Song 2' gjørdist gjøgnumbrotið hjá Blur á amerikanska marknaðinum. Sig so tað.
Alex James hevur eina speiska viðmerking um Status Quo, og tað gevur somuleiðis meining, tí tann bólkurin spældi eisini í Føroyum um somu tíð sum Blur. Eg minnist at hava kjakast við ein enskan tónleikalærara, ið búði í Føroyum í 90'unum, um hvørt Blur konsertin ella Status Quo konsertin var best. Vit sótu nakrir í grillbarrini í gamla Statoil í Leirvík. Hann hevði verið til Status Quo og eg hevði verið til Blur. Har var eingin kjansur fyri semju, men ein stuttlig løta og eitt spennandi kjak.
Í byrjanini av filminum lýsir Damon Albarn seg sjálvan sum ein "explorer". Ein rannsóknarfara. Hann hevur so, í øllum førum tónleikaliga, gjørt sítt til at livað upp til heitið. Tá Blur fóru í steðg miðskeiðis í 00'unum, var Albarn longu farin í holt við virtuella tónleikabólkin Gorillaz saman við teknaranum Jamie Hewlett. Eisini var hann sangari á plátuni The Good, the Bad & the Queen hjá ónevnda superbólkinum, ið umframt Albarn taldi Tony Allen, Paul Simonon og Simon Tong. Í fjør kom fyrsta solo plátan hjá Albarn, Everyday Robots. Havi upplivað frálíkar konsertir á Roskilde Festival við Gorillaz í 2010 og Damon Albarn v. bólki í fjør.
Nú frættist so, at Blur eru komnir saman aftur og nýggj pláta er í umbúna. Áttanda Blur útgávan The Magic Whip kemur út 27 apríl, og nýtt lag higani ('There Are Too Many of Us') er kunngjørt í dag. Hevði verið stuttligt at sæð teir aftur live. Hví ikki í Føroyum? livst so spyrst.
Settlistin í Høllini á Hálsi 27. Aug. 1997:
1. Beetlebum
2. M.O.R.
3. Movin' On
4. Stereotypes
5. Badhead
6. Country Sad Ballad Man
7. She's So High
8. To the End
9. Popscene
10. Chinese Bombs
11. Advert
12. Coping
13. Death of a Party
14. Girls & Boys
15. The Universal
Eykaløg:
16. Theme from Retro
17. On Your Own
18. Parklife
19. There's No Other Way
20. I'm Just a Killer for Your Love
21. Song 2


text:
Heimbúðin er nýggjur handil í Saltangará við romantique/antique møblum, shabby chic & cottage vørum, vistfrøðiligum sápum o.ø. Møblarnir eru teir flestu svenskir og franskir og fáast gamlir og restaureraðir ella eftirgjørdir.
Møguleiki er fyri at biða um tilboð uppá møblar í størri tali eftir avtalu.
Nógvir møblar kunnu fáast óviðgjørdir ella málaðir, ella málaðir eftir egnum ynski. Keypt verður inn í m.a. Svøríki og Fraklandi saman við útlendskum innkeyparum.
Handilin er rættiliga sjáldsamur. Hann er innrættaður í trimum rúmum, sum eru køkur, stova og kamar. Rúmini eru fult útgjørd og alt er til sølu.
Eigarin, Laila K. Rólantsson, sigur tó, at gamli restaureraði Morsø-komfýrurin helst ikki verður seldur!
Heimbúðin letur upp 2. mai og heldur til á Heiðavegi 81 í Saltangará, beint við Statoilstøðina, har sum 7-Bit var frammanundan. Opið er mána- til hósdag frá 10 til 17.30, fríggjadag 10 - 18 og leygardag 10 - 14.
Heimbúðin hevur tel. nr 44 11 11
29.04.2008
Heimbúðin – nýtt og gott gamalt romantiskt
Heimbúðin er nýggjur handil í Saltangará við romantique/antique møblum, shabby chic & cottage vørum, vistfrøðiligum sápum o.ø. Møblarnir eru teir flestu svenskir og franskir og fáast gamlir og restaureraðir ella eftirgjørdir.


text:
Kallsberg: - Ongin er tættari uppá at greiða frá avtaluni enn eg
Føroyar verða eina hálva milliard krónur ríkari sunnudagin 10. juni, orsakað av eini avtalu, ið varð gjørd millum Føroyar og Danmark fyri júst 20 árum síðani. Maðurin sum fekk hesa avtalu í lag var Anfinn Kallsberg, táverandi løgmaður. Í serstakari samrøðu við Norðlýsið greiður Anfinn Kallsberg frá dramatisku forhandlingunum við donsku myndugleikarnar.
Norðlýsið hevur í dag gjørt samrøðu við ein vælupplagdan Anfinn Kallsberg, sum greiður frá serligu avtaluni hann, sum løgmaður, gjørdi við Mogens Lykketoft 10. juni 1998.
500 milliónir verða strikaðar av føroysku skuldini sunnudagin 10. juni í ár.
Sí samrøðuna við Anfinn Kallsberg niðanfyri.
Anfinn Kallsberg from Norðlýsið on Vimeo.


text:
- Foreldur skulu taka børnini við upp á ráð, men tey skulu ikki taka nakrar endaligar avgerðir. Tað er ov stór ábyrgd at leggja á teirra herðar.
Soleiðis sigur Kala Rajani Hansen, heilsufrøðingur, um skilnaðarbørn og jólini.
Hóast jólini eru ein góð og hugnalig tíð, so kanna jólafrítíðin eisini elva til stúran, sakn og beiskleika. Eitt nú í familjum, har foreldrini eru skild. Tí hvar skulu børnini vera jólaaftan, skulu tey sjálvi velja, hvørjum av foreldrinum tey halda jól saman við, og hvussu nógv skulu skilnaðarbørn takast við upp á ráð, tá mamman og pápin avgera, hvussu henda jólafrítíðin skal síggja út.
- Tað er nógv børn, hvørs foreldur eru farin hvør til sítt, ið stúra allan desember, tí tey vita ikki, hvussu høgtíðin fer at vera. Tí er umráðandi, at foreldrini tosa við børnini um høgtíðina, ið er fyri framman, og lurta eftir, hvat barnið hevur at siga, greiðir Kala Rajani Hansen frá.
Í morgunsendingini kom Kala Rajani Hansen millum annað við góðum ráðum til foreldur, ið ikki liva saman, og skulu finna útav, hvar børnini skulu vera um høgtíðina.


text:
Landsstýriskvinnan í heilsu- og innlendismálum hevur tikið avgerð um, at Gigni frameftir verður skipað bygnaðarliga saman við Heilsutrygd.
Gigni verður skipað við einum fakligum stjóra, sum fer at hava fakligu ábyrgdina av heilsufrøðiligu tænastuni. Fakligi stjórin fer í tøttum samstarvi við stjóran á Heilsutrygd at raðfesta fakliga arbeiðið.
Lýst verður í næstum eftir fakligum stjóra, soleiðis at hesin kann byrja í starvinum skjótast gjørligt.
Gigni veitir heilsufrøðiliga tænastu til allar smábarnafamiljur, skúlabørn og tannáringar í Føroyum. Gigni virkar fyri, at børn fáa eina jaliga og mennandi lívsbyrjan og heilsugóð barna- og ungdómsár. Síðani í summar hevur stovnurin fyribils verið skipaður umsitingarliga saman við Heilsutrygd.


text:
Hallur av Rana
18.06.2015 - 22:26
Tíðindi > Samfelag & Politikkur > Landspolitikkur
Tjóðveldi er vorðin størstur flokkur til fólkatingsvalið. Tað gjørdist greitt aftaná at úrslitið úr Havnini er talt saman.
Tjóðveldið lá annars á einum fjórða plássi áðrenn Eiði og Tórshavn vórðu tald við, men við at gerast størsti flokkur í Havnini, eydnaðist tað Tjóðveldinum at enda á fremsta plássi við 5730 atkvøðum.
Næstur er Javnaðarflokkurin við 5666 atkvøðum og nummar trý er Sambandsflokkurin við 5500 atkvøðum.
Sambandsflokkurin hevði annars verið nummar eitt í alt kvøld, men havnarfólk vildu tað øðrvísi enn restina av landinum, og góvu Tjóðveldi eina dygga álitisváttan.
Fólkaflokkurin gjørdist nummar fýra við 4.368 atkvøðum, Framsókn nummar fimm við 749, Miðflokkurin nummar seks við 605, Nýggja Sjálvstýri nummar sjey við 403 og Uttanflokkalistin aftast við 345.


text:
Nr. 1819-316
Lęrugrein: Fųroyskt og tęr lęrugreinir į mišnįmi, sum brśka myndir sum part av undirvķsingini - sambęrt vķškaša teksthugtakinum.
Endamįl: At geva lęrarum fųrleika at fata, lesa og greina myndir, so at teir kunnu lęra nęmingarnar hetta sambęrt vķškaša teksthugtakinum.
Innihald: Skeišiš er ķ tveimum pųrtum. Ķ fyrra lagi snżr taš seg um eitt grundskeiš ķ myndagreining, har skeišsluttakarar lęra mannagongdir og faklig hugtųk innan myndagreining. Seinni partur er hugsašur til bókmentaundirvķsing og snżr seg um greining av tekstum og myndum hjį Tóroddi Poulsen.
Skeišssniš: Skeišiš veršur skipaš viš innleišandi fyrilestri, bólkaarbeiši og framlųgum.
Mįlbólkur: Lęrarar ķ fųroyskum og teimum lęrugreinum į mišnįmi, sum brśka myndir sum part av undirvķsingini.
Fyrireiking: Tilfar at lesa veršur sent luttakarum įšrenn skeišiš.
Undirvķsing: Kinna Poulsen, mišnįmsskślalęrari.


text:
Árni Gregersen, ting.fo 29.07.2018 (13:45)
Fiskivinnunýskipanin er eitt gott stig framá
Í røðu síni til Føroya fólk í dag segði løgmaður, at Føroyar eru eitt meira opið og javnt samfelag at búgva í.
- Við broytingum í fiskivinnuni, alivinnuni, pensjónsøkinum og við skattaumleggingini hava vit tryggjað, at tað verður tryggari, liviligari og javnari í Føroyum, segði løgmaður.
Løgmaður sigur, at nýggja lógin um fyrisiting av sjófeingi slær púra fast, at fiskidømi er ogn Føroya fólks og ikki ogn hjá onkrum privatum.
- Verandi reiðarí hava fingið góðar treytir í nýggju skipanini, og vit fara uttan iva skjótt at síggja nýggjar íløgur. Men menningarkvotur og uppboðssøla geva eisini øðrum møguleika at fáa atgongd til fiskivinnuna. Endamálið er at fáa kapping um virðisøkingina úr livandi tilfeinginum. Úr hesi kapping sprettur bæði nýggjur dynamikkur – og størri inntøkur til reiðarí, manningar og samfelag, segði løgmaður frá tingsins røðarapalli.
Hann vísti eisini á, at næsta stig á leiðini er at samtykkja veiðugjaldið, sum tað ikki eydnaðist at fáa politiska semju í í farnu tingsetu.
- Næsta stig er at seta skipanina við veiðigjaldi í verk. Tá fara tey, ið hava framíhjárætt til tilfeingið – og sum fáa ein eyka stóran vinning – at lata eitt sindur eyka til vælferðarsamfelagið. Og veiðigjaldið fylgir gongdini í vinnuni. Forvinnur tú einki, rindar tú einki. Forvinnur tú lítið, rindar tú lítið. Forvinnur tú nógv, rindar tú meiri, segði løgmaður í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Árni Gregersen, ting.fo 29.07.2017 (13:44)
-Vit vilja øll tað besta fyri land og fólk
Aksel V. Johannesen, løgmaður, valdi í ár at brúka søguna í Gamla Testamenti um tær sjey feitu og tær sjey rak kýrnar til grundarlag undir ólavsøkurøðuni.
Gjøgumgangangandi vísti løgmaður á, hvussu týðandi tað er, at tá ið vit hava goð ár búskaparliga, at vit so ikki brúka alt vit forvinna, men brúka ein part til at leggja upp fyri, tá ið pendulið sveiggjar og vit fáa nøkur rak ár.
Akseel V. Johannesen, løgmaður, helt ikki, at vit hava verið serliga dugnalig til at gera so í farnum árum. Tí er tað umráðandi, at hetta verður gjørt nú, so ringu tíðirnar ikki taka beinini undan okkum.
Hann endaði sína røðu við at vísa á, hvussu umráðandi tað er, at tingfólk duga at lurta eftir hvør øðrum, eins og egyptiski Farao lurtaði eftir Jósefi- og fylgdi hansara ráðum.
-Mest av øllum eiga vit við eyðmýkt at minnast til, at vit øll vilja tað besta fyri land og fólk – sama hvønn dreym – og hvønn flokk – vit annars umboða, segði Akseel V. Johannsen, løgmaður at enda í ólavsøkurøðu síni 2017.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Jóannes Patursson
Lag: Vísulag (Kom venner, lad os betragte)
1. Vælkomnir føroyingar, her í vási,
eg meini, vit eru mergjaðir enn,
um mong ein hurð enn stendur í lási,
vit roynast enn tó menskir menn:
:,: Av látri ikki útskolaðir,
enn eru vit ikki volaðir :,:
2. Enn eru knotur í føroyskum kongum,
tað kennist vit hvørt lógvatak,
enn eiga vit sess á summum rongum,
enn stíga vit fram um hurðarbak,
:,: enn torga broddi vit ímót´,
enn livir gamalt føroyskt grót :,:
3. Um gamal runnur á Føroya vølli
enn slitið hevur í túsund ár,
og illa trevsaður er av elli
og ber so stór og greflig sár,
:,: so er tó haldgóð enn hvør spong,
enn fara vit ikki undir kong :,:
4. Kom sessist tí við gleim og gaman
um vertskapsborð á hesi ferð!
Til skemtunar enn vit hittast saman,
sum gamal landasiður er;
:,: væl unnast vit við kæti kátt,
tí eitrandi er sprekið gott :,:
5. Og tá til hallar heim vit venda,
hvør heldur leið at síni vrá,
og henda veitsla er komin at enda,
lat gamlar sinar roynast svá:
:,: at verkum várum komandi
verður gleðilyndið fylgjandi :,:


text:
Aftur í ár verður skipað fyri tónleikafestivali á røktarheimsøkinum í Runavík.
Leygardagin 16. mai kl. 16.00 fer "Seniorfestivalurin - festivalurin fyri tey tilkomnu” av bakkastokki.
Umframt at fleiri av okkara bestu tónleikarum/bólkum luttaka, fáa vit í ár vitjan av norska bólkinum SPUTNIK, sum m.a. er kendur við slagaranum "La os leve for hver andre...” og "Luk op din hjerte dør...”
Onnur, sum koma at luttaka eru : Magni Christiansen, Signar í Homrum, Hans Jacob Hjelm, Alex og Kristina Bærentsen
Fleiri nøvn verða avdúkað í næstum!
Hendan dagin, har vit vóna at veðrið verður gott, verður pallur og tvey telt sett upp á parkeringsøkinum omanfyri røktarheimið. Eisini verður Røktarheimið "opið” fyri festival gestum.
Eingin nýtist at ganga svangur, tí møguleiki verður at keypa ymiskt gott til matna!
Ongin parkering verður á økinum hendan dagin og verður víst til parkeringsøkið við, ítróttarhøllina, læknamiðstøðina, Løkshøll og aðrastaðnis í nánd. Skipað verður fyri koyring frá parkeringsøkinum til festivaløkið.
Sum orðið sigur, so er festivalurin ætlaður "seniorum”. Vit hava ikki sett nakað aldursmark, og siga tað tí soleiðis: at tey, ið "føla” seg at vera "seniorar” eru vælkomin. Tó skal viðmerjast, at festivalurin ikki er ætlaður børnum og ungum!
Luttakaratalið verður avmarkað og tí er tað umráðandi at ogna sær atgongumerkið sum skjótast.
Atgongumerkið kostar kr. 200,00.
Atgongumerki fáast til keyps á netinum: www.ere.fo, á Kunningarstovuni í Runavík: kunningarstovan@runavík.fo – tlf. 417060 og á skrivstovuni á røktarheiminum.
Eisini kunnu atgongumerki bíleggjast á tlf. 290211 ella 290212
Í vón um, at aftur í ár verður tikið væl undir við hesum tiltaki.


text:
Høgt uppi í fjøllunum, á markinum ímillum Fraklands og Spania, er lítla landið Andorra. Landið er fríríki, og stjórnarovastar eru spanski biskupurin av Uruguel í landnyrðingsspania og franski forsetin í felag. Katalónskt er alment mál; men mong tala eisini franskt og spanskt. Einasti stóri býur í landinum er høvuðsstaðurin, Andorra la Vella.
Týdningarmesta inntøkukeldan hjá Andorra er ferðavinna. Mong ferðafólk koma hagar at standa á skíðum, hóast einasti vegur ímillum Fraklands og Spania mangan er stongdur, tí at har legst so nógvur kavi.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Andorra la Vella
Vídd: 468 km2
Fólkatal: 75.000
Alment mál: katalónskt
Átrúnaður: kristindómur 86%, aðrar 14%
Stýrirlag: fólkaræði, fleirflokkaskipan
Gjaldoyra: evra


text:
Svarti súgfiskur (súgfiskaættin)
Paraliparis bathybius (Collett, 1879)
Stødd: Svarti súgfiskur verður upp í umleið 27 cm langur.
Dýpi: Hann er í kalda sjónum norðanfyri bæði við botnin og uppfrá úr 600 m niður á 2000 m.
Litur: Hann er svartbrúnur, uggafjaðrarnar og høvdið hava ein farra av blásvørtum liti.
Lýsing: Hóast súgfiskur, so hevur hann ikki súgvikopp undir búkinum, men hevur í staðin búkfjaðrar, ið sita heilt frammi undir øsinum. Høvdið er um 20%, ella minni, av standardlongdini. Táknaopini eru smá og sita oman fyri uggafjaðrarnar. 3-4 teir niðastu teinarnir í uggafjaðrunum eru berir. Uggafjaðrarnar røkka aftur til gotfjøðurina. Hann hevur heilt lítlan stert. Skræðan er sløtt og hálvavegna gjøgnumskygd. Helst eru sløg í polarhavinum, ið eru nær í ætt við henda fiskin.
Eyðkenni: Stødd, litur, og hann hevur ikki súgvikopp. Tveir nasagluggar.
Týdningur: Svarti súgfiskur hevur ikki vinnuligan týdning.
da: Arktisk dybhavsringbug, ís: Úthafssogfiskur, no: Svart ringbug
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Jan Lööf
Jan Lööf er svenskur myndprýðari og rithøvundur, føddur 30. mai í 1940 í Trollhättan. Hann hevur gjørt myndabøkur yvir ævintýr og við søguligum motivum.
Jan Lööf las list árini 1959-1964 og er kendur bæði fyri at gera teknirøðir og myndabøkur. Í Føroyum er hann kendur fyri myndabøkurnar Abbi er sjórænari og Søguna um blóðreyða súreplið, sum komu út í 1974 á Bókagarði.
Í dag býr Jan Lööf mesta partin av árinum í Grikkalandi, men er viðhvørt heima í Stockholm.
Útgávur:
1988 Lummalyktin hjá Kára (pixibók)
2013 Abbi er sjórænari
2014 Søgan um blóðreyða súreplið
Abbi er sjórænari, 2. upplag
Heiður:
1974 Expressens Heffaklump
1977 Grand-Prix Bienála ilustrácií Bratislava
Elsa Beskow-plaketten
2010 Selma Lagerlöfs Litteraturpris
2011 Astrid Lindgren priset


text:
Tíðindaskriv
24.11.2017 - 20:22
Mentan > Mentan > Frítíðarítriv
Fyri viku síðani varð kunngjørt, at Jólamerkjagrunnurin lat felagsskapinum KRIS stóran stuðul. Nú kann grunnurin boða frá at kr. 350.000,- verða latnar skótaliði KFUM ́s í stuðli.
Jólamerkjagrunnurin hevur til endamáls at býta út ágóðan av søluni av jólamerkjum, ið Posta gevur út á hvørjum ári. Grunnurin stuðlar samfelagsgagnligum verkætlanum fyri børn og ung. Hvørja ferð tú keypir jólamerki frá Posta, fer vinningurin til Jólamerkjagrunnin, sum letur stuðul til verkætlanir fyri børn og ung. Jólamerkjagrunnurin hevur gjørt av at lata skótaliði KFUM ́sstuðul í ár.
Skótaliðið er farið undir eina verkætlan í Havnardali, har skótasmátta er bygd, og farið verður undir at gera stórt tjaldingarøki. Eisini verður eitt legubálpláss gjørt og bróðurparturin av arbeiðnum verður gjørt sjálvboðið.
Skótarnir hava longu sera stóra gleði av nýggju skótasmáttuni. Næsta stig er at planera tjaldingarøkið, og hetta arbeiðið er kostnaðarmikið, tí sera nógv grót skal fáast úr Hundsarabotni til Havnardal.
Skótalið KFUM ́s ella grønu skótarnir er virkin og týdningarmikil felagskapur fyri føroysk børn og ung, og hevur verið við at menta mangan føroyingin. Jólamerkjagrunnurin tekur undir við samfelagsgagnligu verkætlanunum hjá KFUM, og tær sampakka sera væl við endamálið hjá
Jólamerkjagrunninum. Hetta er orsøkin til, at grunnurin gjørdi av at veita skótaliði KFUM ́s kr. 350.000,- í stuðli.
Í ár hevur Elin P. Andreasen sniðgivið jólamerkini.
Jólamerkjagrunnurin ynskir skótaliði KFUM ́s góða eydnu við verkætlanunum.
Í Jólamerkjagrunninum eru:
Joel undir Leitinum, stjóri á Posta, formaður
Edvard Heen, stjóri á Almannaverkinum, nevndarlimur
Fróði Joensen, barnalækni, nevndarlimur


text:
John Petersen sjeyti
mentan09-09-2018 - 11:19 - Jóanis Nielsen
J & K PETERSEN skrivar:
Í dag (skrivað í gjár) er annar av stovnarunum av fyritøkuni hjá J&K Petersen sjeyti. Sigast kann at John Petersen er sjálv ímyndin av J&K Petersen. Vit í fyritøkuni eru heppin av hava ein av teimum ídnastu og raskastu monnum dagliga til arbeiðis.
Hóast farin um pensjónsaldur er John Petersen sera íðin í gerandisdegnum og er John altíð til dystin fús. Serliga á smiðuøkinum er John at síggja og har nógv er at gera. Seinastu tíðina hevur John lagt nógva orku í útbyggingina av Tórshavnar Havn.
Úr søgu felagsins verður m.a. nevnt at:"Søgan hjá J & K Petersen Contractors gongur heilt aftur til 1948, tá felagið keypti tann fyrsta lastbilin.
1975 tóku brøðurnir John og Kristian Anfinn Petersen við aftaná pápan. Har stavar styttingin J & K frá. Eftir hetta er bert entreprenørarbeiði á skránni hjá felagnum. Eigarasamansetingin er broytt, men navnið er tað sama enn. J & K er sera væl kent millum manna."
Hóast áhaldandi áhuga fyri at dríva arbeiðið í verki, hevur John eisini aðrar gávur. John Petersen ein sera skemtingarligur maður og stuttligt er at hoyra skemtisøgurnar í kaffisteðginum fríggjadagar, tá vit fáa rundstykkir og drekka kaffi.
Vit í felganum ynskja Johan Petersen við familju hjartaligani tillukku við førðingardegnum.


text:
Ingi Samuelsen
23.10.2015 - 07:22
Løgreglan í Svøríki váttar nú, at álopið á ein skúla í svenska býnum Trollhättan í gjár var eitt hatursbrotsverk, sum botnar í rasismu.
Tað váttar Niklas Hallgren, politiovasti fyri svenska blaðnum Aftonbladet í morgun, sambært Ritzau.
- Tað eru tekin um rasistisk motiv, sigur hann við Aftonbladet TV.
Løgreglan byggir hetta á tað, ið er funnið í heiminum hjá 21 ára gamla gerningsmanninum, og eisini á klæðini, sum maðurin var í undir álopinum.
- Vit byggja tað eisini upp á, hvussu hann valdi síni offur, sigur Niklas Hallgren.
21 ára gamli maðurin hevði svørð og var ílatin ein skort, tá hann leyp á fýra fólk á Kronan-skúlanum í Trollhättan í Vestursvøríki. Tvey starvsfólk og tveir næmingar vórðu stungin.
Higartil eru tvey fólk deyð. Ein hjálparlærari doyði á staðnum, og ein 17 ára gamal drongur doyði nakrar tímar seinni av løstunum hann fekk.
Hinir báðir særdu eru fluttir á sjúkrahús í Göteborg. Teirra støða verður lýst sum álvarslig, men stabil, skrivar Ritzau.
Enn er óvist, hvat tilknýti maðurin hevði til skúlan. Tað verður einans sagt, at maðurin var úr býnum.
400 børn ganga á fólkaskúlanum, og nógvir av næmingunum koma frá somaliskum, albanskum og arabiskum familjum.
Løgreglan vildi í morgun ikki koma nærri inn á, júst hvat tað var, sum tey hava funnið heima hjá gerningsmanninum.
- Vit kunnu staðfesta, at talan er um eitt hatursbrotsverk, og at tað er rasistiskt. Vit kunnu ikki siga meira nágreiniliga, hvat tað er, sum ger at vit koma til hesa niðurstøðu, men tað er týðuligt, og vit eru sannførd um, at brotsverkið byggir á hatur, sigur Niklas Hallgren við Aftonbladet.
Aftonbladet skrivar, at gerningsmaðurin, sum doyði av skotsárum í gjár, var 21 ára gamli Anton Lundin Petterson, ein friðarligur ungur maður, sum hevur búð í Trolhättan alt sítt lív, og sum løgreglan ikki kendi til frammanundan.